text: ბრაიან უელჩი |ბრაიან უელჩი| |ბიოგრაფია| |დაბ. თარიღი||17 ივნისი, 1970| |წარმოშობა||კალიფორნია აშშ| |ჟანრ(ებ)ი||ალტერნატიული როკი ნიუ მეტალი ალტერნატიული მეტალი როკი| |საქმიანობა||ვოკალისტი გიტარისტი| |ინსტრუმენტ(ებ)ი||ვოკალი, გიტარა.ბექ ვოკალი| |აქტიური||1993-დღემდე| |საიტი||BrianHeadWelch.net| ბრაიან ფილიპ უელჩი (ინგლ. Brian Philip Welch) (დ. 1970 წელი, 19 ივნისი), ცნობილი ზედმეტსახელით Head — ამერიკელი მუსიკოსი, ცნობილი ჯგუფ კორნით. მან ჯგუფი დატოვა 2005 წელს თავისი პირადი რწმენების და მამობრივი მოვალეობის შესრულებისთვის. მან 2008 წლის 9 სექტემბერს გამოუშვა სოლო ალბომი სახელად Save Me from Myself. სექციების სია ბიოგრაფია[რედაქტირება | წყაროს რედაქტირება] ის დაბადებული და გაზრდილი იყო ბეკერსფილდში, კალიფორნიის შტატში. ბრაიანმა გიტარაზე დაკვრა დაიწყო 10 წლის ასაკში, მისი პირველი და ლეგენდარული გიტარა იყო Peavey Mystic, "ყველაზე მეტალისტურ გიტარად გამომხედავი გიტარა" როგოც მან აღნიშნა მის წიგნში სახელად გადამარჩინე საკუთარი თავისგან (Save Me from Myself). სინამდვილეში ბარაიანი დაინტერესებული და მონდომებული იყო ესწავლა და გამოსულიყო დრამერი, მაგრამ მისმა მამამ ურჩია მას ესწავლა გიტარაზე დაკვრა, ამ დროისთვის ის შეხვდა რიგინალდ "ფილდი" არვიზუს (Reginald "Fieldy" Arvizu), რომელიც ასევე უკრავდა გიტარაზე, თუმცა ჰედი მიხვდა რომ ფილდის საქმე არ იყო გიტარა და მას სჭირდებოდა რაიმე დასაკრავი ინსტრუმენტი რომელსაც შედარებით ნაკლები სიმები ექნებოდა და მან ფილდის ბაზ გიტარაზე დაკვრა ურჩია. რამდენიმე ხანში კი მათ ჩამოაყალიბეს პირველი ჯგუფი Pierct რომელიც გამოითქმებოდა როგორც Pierced. პირადი ცხოვრება[რედაქტირება | წყაროს რედაქტირება] 1995 წელს ჰედის მეგობარმა გოგომ გააჩინა შვილი, რომელიც დამადებამდე გადაწყვეტილი ჰქონდათ გაეშვილებინათ, და ისინიც ასე მოიქცნენ. ხოლო 1997 წლის 6 ივლის რებეკამ გააჩინა მეორე შვილი სახელად ჟანა მარია უელჩი (Jennea Marie Welch). ამ დროისთვის ჯგუფი უნდა ყოფილიყო ოზის ტურნეზე თუმცა მათ ეს ტურნე სანამ დაიწყებოდა მაქამდე მიატოვეს და ჰედს საშუალება ჰქონდა ყოფილიყო მის მეუღლესთან და ბავშვთან ერთად. ჯერ კიდევ ახალ ჩამოყალიბებული ქორნის წლებიდან, უელჩი იყენებდა მეტამფეტამინს (Methamphetamine, ერთგვარი ნარკოტიკული საშუალება) 2005 წლამდე სანამ მან დატოვა ჯგუფი. ის ამ პრედიოდის განმავლობაში რამდენიმეჯერ ეცადა წამლის გადაგდება და მან ეს ყოველთვის შეძლო, მაგრამ სულ უბრუნდებოდა მის გამოყენებას. საბოლოოდ ჰედი მიხვდა, რომ წამალს უფრო დიდ დროს უთმობდა ვიდრე თავის შვილს რაც გახდა ერთ-ერთი მიზეზი მისი ჯგუფიდან წასვლის. 2005 წლის 22 თებერვალს, ქორნის მენეგერებმა გამოაქვეყნეს ინფორმაცია უელჩის დატოვების შესახებ. ამა წლის 10 მარტს ის მოინათლა იორდანიის მდინარეში სხვა ბეიკერსფილდელ მორწმუნეებთან ერთად, რის შემდეგაც ის გამოიკეტა რამდენიმე კივა ოთახში, რომელსაც ის ეძახდა "რეაბილიტაციის ოთახს", რის შედეგადაც მან დაანება თავი ყოველგვარ ნარტოტიკუ და ალკოჰოლურ საშვალებლებს. ასევე მოხდა უელჩის და ჯონათან დეივისის დაპირისპირება მასმედიში, რისი მიზეზიც გახდა ჰედის განცხადება, სადაც ის იძახდა, რომ ჯონათანი ჯგუფში იყო მხოლოდ ფულისთვის, დავისმა ამ განცხადების შემდეგ განაცხადა, რომ მისა და ჰედს შორის გაჩნდა დიდი და მტკიცე ბზარი. თუმცა რამდენიმე ხანში Beliefnet.com-თან ინტერვიუში, რომელშიც უელჩს კითხეს როგორ შეხვდა ჯგუფი მისი წიგნის გამოშვებას ჯგუფის და თავის შესახებ ადრეული ასაკიდან მან განაცხადა: როგორ შეხვდნენ ჯგუფის წევრები ამ ამბავს, რომ თქვენ დაწერეთ წიგნი? და გაქვთ თუ არა კვლავ შეხება თქვენ მათთან? მათ გაიგეს რომ მე დავწერე წიგნი, ასევე ჰოლივუდში ბევღი ჭორები დადის იმის შესახებ, რომ ამ წიგნში მე სრულიად გავანადგურე ისინი, მაგრამ ამ წიგნში არის აღნიშნული ყველა ის ფაქტი რაც მათ გააკეთეს და რაც მე გავაკეთე. ასევე მათ დაწერეს ორი სიმღერა ჩემს შესახებ ახალ ალბომში, რომლითაც უარყოფითი აზრი გაქმოთქვეს ჩემი წიგნის შესახებ. მაგრამ როდესაც მე გავიგე, რომ ეს ორი სიმღერა იყო მიმართული ჩემი წიგნის საწინააღმდეგოდ მე მაქ გაუგზავნე წიგნის კოპიები წერილით: "მიყვარხართ ძმებო, მე თქვენ არ გამინადგურებიხართ, როგორც ხალხი იძახი, უბრალოდ წაიკითხეს ეს წიგნი, ეს არის და ეს უბრალოდ." და ახლა ისნი აკეთებენ ინტერვიუებს, რომ წიგნი მართლაც მაგარია და ისნი არ მოელოდნენ, რომ წიგნი იქნებოდა ესეთი მაგარი. ასე რომ ყველაფერი ხდება. მაგრამ, მათ უკვე აქვთ ორი სიმღერა ჩემ საწინაღმდეგოთ, თუმცა ეს ყველაფერი კარგია. მე მიყვარს ისინი და მათ ვუყვარვარ მე. ეს ყველაფერი ალბათ იმის ბრალი იყო, რომ მე თავიდან უარყოფითი რაღაცები ვილაპარაკე ჯგუფზე და დავტოვე ჯგუფი, მაგრამ ეს ყველაფერი კარგია. 2005 წელს, უელჩი იყო CNN-ის გადაცემაში "ხალხი ახალ ამბებში" (People in the News) სადაც მან დაადასტურა ფაქტი იმის შესახებ, რომ ის იღებდა ყველანაირ ალკოჰოლს, მეთამფიტამინს, ხანას და სხვა დასაძინებელ საშვალებებს სანამ ის არ იწამებდა იესო ქრისტეს. 2008 წლის მარტში ჰედმა დააფუძნა მუსიკალური ჩამწერი სტუდია Driven Music Group, რომელმაც უკვე გააფორმა კონტრაქტი Warner Music Group-თან და Rykodisc-თან. 2008 წლის 30 მარტს Headbanger-ის ინტერვიუსთან ჯონათან დეივისმა განაცხადა, რომ მას სურს შემდგომი ჯგუფის ალბომის ჩაწერა ჰედთან ერთად. ბრაიან უელჩი[რედაქტირება | წყაროს რედაქტირება] როდესაც ჰედმა დატოვა ნიუ მეტალ ჯგუფი ქორნი, არ იყო არცერერთ ჟურნალში თუ ინტერნეტი გამოცემაში აღნიშნული როდის გამოვიდოდა მისი ჯგუფი და საერთოდ ვისთან ჰქონდა მას კონტრაქტი გაფორმებული, თუმცა გავრცელდა რამდენიმე მისი დემო სიმღერები. "იაფფასნიანი სახელი" (A Cheap Name) რომელიც ეძღვნება 50 ცენტს (50 Cent), ასევე იყო სიმღერა "ოცნება" (Dream) და "წერილი დიმბეგს" (A Letter To Dimebag) რომელიც მიძღვნილი იყო როკ ჯგუფ პანტერა და მათ გარდაცვლილ წევრ დიმბეგ დამბეგს (Dimebag Darrell Abbott). ისრაელში ყოფნის დროს ჰედი აგრძელებდა, სიმღერების დაწერას, მან ასევე მიმართა ფილდის, რომ ის ყოფილიყო მისი ალბომის პროდიუსერი თუმცა მან პასუხი ვერ მიიღო. ასევე ჰედმა MTV-სთან ინტერვიუში განაცხადა, რომ ჭორები თითქოს ის აპირებდა ქრისტიანული როკის დაკრვრას ყოველგვარ საფუძველს იყო მოცილებული. 2008 წლის, 15 მარტს ჰედმა განაცხადა, რომ მან დადო კონტრაქტი Driven Music Group-თან და ის აპირებდა წიგნის სახელის გამოყენებას, ალბომის სახელად. ეს ინფორმაცია გავცრცელდა მის მაისფეისზე და ოფიციალურ ვებგვერძე. ალბომისთვის ინტრუმენტალი დაწერა თავად ჰედმა, მაგრამ მან დაიქირავა ასევე რამდენიმე წევრი დამხმარედ, კონკრეტულადკი: რითმ გიტარისტი არჩი მიუზ უმცროსი (Archie J. Muise Jr.), ბასისტი ტონი ლევინი (Tony Levin), და დრამერი ჯოშ ფრიზი (Josh Freese). პირველი სიგნლი სახეად "Flush" გამოვიდა 2008 წლის 5 ივლის და მას კლიპი მოყვა 2008 წლის 5 სექტემბერს, რომლის რეჟისორიცაა ფრენკი ნასო (Frankie Nasso). დისკოგრაფია[რედაქტირება | წყაროს რედაქტირება] კორნთან ერთად[რედაქტირება | წყაროს რედაქტირება] - Neidermeyer's Mind (1993) - Korn (1994) - Life Is Peachy (1996) - Live at the Palace (1997) - Follow the Leader (1998) - Issues (1999) - All Mixed Up (2001) - Untouchables (2002) - Take a Look in the Mirror (2003) - Greatest Hits Vol.1 (2004) - Live & Rare (2006) - Playlist: The Very Best of Korn (2008) ლიმპ ბიზკიტთან ერთად[რედაქტირება | წყაროს რედაქტირება] - Results May Vary (2003) ბრაიან უელჩი[რედაქტირება | წყაროს რედაქტირება] - Save Me from Myself (2008) ბიბლიოგრაფია[რედაქტირება | წყაროს რედაქტირება] ფილმოგრაფია[რედაქტირება | წყაროს რედაქტირება] იხილეთ აგრეთვე[რედაქტირება | წყაროს რედაქტირება]


საზოგადოება, 03 თებერვალი 2019 3 ყველაზე იაფი ქალაქი ევროპაში (20996) საჯარო რეესტრმა შეყვარებულების აღმრიცხავი ცენტრი დაარეგისტრირა (15622) ლადო აფხაზავა მასწავლებლის მსოფლიო ჯილდოს ათეულშია (12637)


source: wikipedia

text: 13 აგვისტო — გრიგორიანული კალენდრის 225-ე დღე (ნაკიან წლებში – 226-ე დღე). წლის ბოლომდე დარჩენილია 140 დღე. დღის მოვლენები ძვ. წ. 3114 : მაიას კალენდრის დასაწყისი. 1099 : პასკალ II რომის პაპი გახდა. 1521 : ესპანელმა კონკისტადორმა ჰერნან კორტესმა აცტეკების სამეფოს დედაქალაქი ტენოჩტიტლანი აიღო (ახლანდელი მეხიკო). 1624 : საფრანგეთის მეფე ლუი XIII-მ კარდინალი რიშელიე დანიშნა თავის პირველ მინისტრად. 1868 : მიწისძვრა მოხდა ორი ქვეყნის – ეკვადორისა და პერუს საზღვარზე. დაიღუპა 25 ათასი ადამიანი. 1905 : ნორვეგიაში რეფერენდუმით შვედეთთან კავშირი გაუქმდა. 1913 : აკრობატი ოტო ვიტეს განცხადებით ის ალბანეთის მეფედ აკურთხეს. 1913 : უჟანგავი ფოლადი გამოიგონა ჰარი ბრერლიმ. 1920 : პოლონეთ-საბჭოთა კავშირის ომი - ვარშავის ბრძოლა იწყება, სადაც პოლონელებმა წითელი არმია დაამარცხეს. 1942 : უოლტ დისნეის მეხუთე სრულმეტრაჟიანი ანიმაციური ფილმის „ბემბი“ პრემიერა. 1960 : ცენტრალური აფრიკის რესპუბლიკამ დამოუკიდებლობა გამოაცხადა საფრანგეთისაგან. 1994 : მატარებლების შეჯახებას ქვემო ქართლში, ველი-გაჩიანის სარკინიგზო გადასარბენზე 24 ადამიანის სიცოცხლე ემსხვერპლა. 2004 : ათენში გაიხსნა 28-ე ოლიმპიური თამაშები. 2004 : ადამ კურის შექმნილი კოდით იწყება პოდკასტინგი. 2008 : ბერძნულ-რომაულ სტილში მოჭიდავე მანუჩარ კვირკველიამ და ძიუდოისტმა ირაკლი ცირეკიძემ პეკინის ოლიმპიურ თამაშებზე ოქროს მედლები მოიპოვეს. 2009 : მეცნიერებმა აღმოაჩინეს ეგზოპლანეტა WASP-17b, პირველი ცნობილი პლანეტა რეტროგრადული ორბიტით. 2010 : ჩინეთის სოფლის მეურნეობის ბანკმა დაასრულა მსოფლიოში უდიდესი აქციების პირველადი განთავსება, საერთო ღირებულებით $22.1 მილიარდი. ამ დღეს დაბადებულნი 1311 : ალფონსო XI — კასტილიის და ლეონის მეფე 1872 : ვილშტეტერი, რიხარდ — გერმანელი ქიმიკოსი, ნობელის პრემიის ლაურეატი 1899 : ჰიჩკოკი, ალფრედ — ინგლისელი კინორეჟისორი (გ.1980) 1927 : კასტრო, ფიდელ — კუბელი პოლიტიკური მოღვაწე, დიქტატორი 1967 : ნოტომი, ამელი — ბელგიელი მწერალი. 1972 : ჰანჯოური, ჰანი — ტერორისტი, 11 სექტემბრის ერთ-ერთი მონაწილე ამ დღეს გარდაცვლილნი 900 : ცვენტიბოლტი — ლოტარინგიის უკანასკნელი მეფე 1863 : ეჟენ დელაკრუა — ფრანგი ფერმწერი და გრაფიკოსი (გ. 1863) (დ.1798) 1910 : ნაიტინგეილი, ფლორენს — ინგლისელი მედდა (დ.1820) 1913 : ბებელი, ავგუსტ — გერმანელი პოლიტიკოსი 1946 : უელზი, ჰერბერტ ჯორჯ — ინგლისელი მწერალი (დ.1866) 1953 : არაყიშვილი, დიმიტრი — ქართველი კომპოზიტორი 1994 : კანეტი, ელიას — მწერალი (დ.1905) 2010 : გვიდო დე მარკო — მალტის ექს-პრეზიდენტი და გაეროს გენერალური ასამბლეის თავმჯდომარე დღესასწაულები მართლმადიდებელი ეკლესია აღნიშნავს შემდეგი წმინდანების ხსენების დღეს: არსენ ნინოწმინდელი ევდოკიმე კაბადოკიელი წმინდა ივლიტა (IV) იოსებ არიმათიელი აგრეთვე: ცაციათა საერთაშორისო დღე იხილეთ აგრეთვე სხვა თვეები: 0813


source: fineweb

text: როგორ გავიკეთოთ მაკიაჟი დიდიხანია მაწუხებს ის პრობლემა თუ ახალგაზრდა გოგნები როგორი “გამოპრანჭულები” დადიან😀 ნუ ჩაცმის სტილთან რო არაფერი არ ვთქვათ მარტო მაკიაჟი ისეთი აქვთ (ზოგზოგიერთს),რომ თავი ავატარის 3D ჩვენებაზე მგონია... რაც კი ტონალური და კრემები აქვთ სახლში ყველაფერი თავიანთ სახეზე არის ასახული რაც მე ხშირ შემთხვევაში მაღიზიანებს,მაგრამ არასდროს გამომიხატავს,სწორედ ამიტომ დღეს გადავწყვიტე მსუბუქად გამომეხატა ჩემი პროტესტი და ავხსნი თუ როგორ კეთდება მაკიაჟი სწორად,იმედია ამის მერე ზოგიერთ მანდილოსანს შერცხვება რო მამაკაცი გასწავლით მაკიაჟის კეთებას და ცოტა გონს მოეგებით😀😀😛 მაკიაჟის გაკეთება აუცილებლად სახის გაწმენდით უნდა დაიწყოთ, რადგანაც ახალი გაწმენდილი სახე იდეალური ტილოა კარგი სურათის შესაქმნელად. როცა სახეზე ძველი მაკიაჟის ნარჩენებია, საქმე რთულდება და ამგვარი მაკიაჟი არც თუ ისე მოსაწონია(რასაც ხშირ შემთხვევაში ვხვდებით😦 ).ამას გარდა, სუფთა სახე განსაკუთრებით მიმზიდველია და ისეთ ჯანმრთელ ეფექტს ახდენს, რომლის შექმნაც ხრისხიანი მაკიაჟითაც კი შეუძლებელია. სახის კარგად გასუფთავების შემდეგ, თანაბრად წაისვით ტონალური კრამი, ისე რომ შესამჩნევი არ იყოს. იგი სახის ფერის გამოსასწორებლად და ნაკლის დასაფარავად გამოიყენება. გახსოვდეთ, რომ სახე არ უნდა ჰგავდეს მასკას. კანის ტონი უნდა გამოიყურებოდეს სასიამოვნოდ და ბუნებრივად. თუ ტონალური კრემი შეიუარაღებელი თვალით ადვილი შესამჩნევია, ე.ი. თქვენ მეტისმეტი გულმოდგინებისგან გადაამეტეთ ან უხარისხო ტონალური კრემი ამოირჩიეთ. (სწორად შერჩეული ტონალური კრემი მაქსიმალურად უნდა უახლოვდებოდეს თქვენი კანის ფერს.) საჭიროების შემთხვევაში სახის ნაკლის დაფარვა, შესაძლებელია სპეციალური შესანიღბი ფანქრითაც. მისი გამოყენება განსაკუთრებით ეფექტურია თვალების ირგვლივ. მაგრამ სადაც არ უნდა წაისვათ კარგად უნდა დაამუშაოთ, დატუშოთ, რადგან დეფექტმა უფრო მეტად არ მიიქციოს ყურადღება ვიდრე იყო. მხოლოდ მაშინ, როცა კარგად გაიწმენდთ სახეს, წაისვამთ ტონალურ კრემს და აუცილებელ შემთხვევაში შესანიღბ ფანქარს,- უკვე მზად იქნებით შემდეგ ეტაპზე გადასასვლელად – ისარგებლოთ “პომადით”, “წენით”, “რუმიანით”, ტუშით და ა.შ. თქვენი სურვილის მიხედვით.


text: მოვლენები 11 თებერვალი : შვეიცარიის ქალაქ ზანქტ-მორიცში დაიწყო მე-2 ზამთრის ოლიმპიური თამაშები. 7 ოქტომბერი : ჰაილე სელასიე აბისინიის მეფე გახდა. დაიბადნენ იანვარი 5 იანვარი : ზულფიკარ ალი ბჰუტო — პაკისტანის პოლიტიკური მოღვაწე (გ. 1979) 5 იანვარი : უოლტერ მონდეილი — აშშ-ის პოლიტიკოსი 5 იანვარი : ოტია პაჭკორია — ქართველი კრიტიკოსი და ესეისტი (გ. 1984) 7 იანვარი : მინდია მოსაშვილი — ქართველი მწერალი და ჟურნალისტი. (გ. 1982) 9 იანვარი : დომენიკო მოდუნიო — იტალიელი მომღერალი (გ. 1994) 20 იანვარი : ვახტანგ მოსიძე — ქართველი ექიმი. (გ. 1999) 21 იანვარი : რეინალდო ბინიონე — არგენტინის პრეზიდენტი (1982–1983) (გ. 2018) 23 იანვარი : ჟანა მორო — ფრანგი მსახიობი (გ. 2017) 25 იანვარი : ედუარდ შევარდნაძე — სსრ კავშირის საგარეო საქმეთა მინისტრი 1985–1990, საქართველოს პრეზიდენტი 1995–2003 (გ. 2014) თებერვალი 8 თებერვალი : ვლადიმერ მარღანია — ქართველი ფეხბურთელი (გ. 1958) 14 თებერვალი : სერგეი კაპიცა — რუსი და საბჭოთა მეცნიერი (გ. 2012) 14 თებერვალი : გურამ პატარაია — ქართველი კინორეჟისორი (გ. 1983) 15 თებერვალი : ნოდარ ჩხეიძე — ქართველი ლიტერატურათმცოდნე, კრიტიკოსი (გ. 1968) 19 თებერვალი : პაველ კაზაკოვი — რუსი საბჭოთა მსაჯი ფეხბურთში. (გ. 2012) 23 თებერვალი : ბუდაგ ბუდაგოვი — აზერბაიჯანელი გეოგრაფი. (გ. 2012) 26 თებერვალი : არიელ შარონი — ისრაელის პრემიერ-მინისტრი (გ. 2014) 28 თებერვალი : რამაზ ჩხიკვაძე— ქართველი მსახიობი (გ. 2011) 28 თებერვალი : ლამარა ბოკერია — ქართველი სცენარისტი (გ. 2019). 29 თებერვალი : სეიმორ პაპერტი — ამერიკელი მათემატიკოსი. (გ. 2016) მარტი 1 მარტი : სეიმორ პაპერტი — სამხრეთაფრიკელი მათემატიკოსი (გ. 2016) 14 მარტი : ფრენკ ბორმანი — ამერიკელი კოსმონავტი 18 მარტი : ფიდელ რამოსი — ფილიპინების პრეზიდენტი (1992–1998) 28 მარტი : ზბიგნევ ბჟეზინსკი — პოლონელ-ამერიკელი პოლიტოლოგი, სოციოლოგი და სახელმწიფო მოღვაწე (გ. 2017) 29 მარტი : აკაკი ბაქრაძე — ქართველი კრიტიკოსი, ხელოვნებათმცოდნე, პუბლიცისტი, საზოგადო მოღვაწე (გ. 1999) აპრილი 1 აპრილი : კიონორი კიკუტაკე — იაპონელი არქიტექტორი (გ. 2011) 1 აპრილი : კარლო საკანდელიძე — ქართველი და საბჭოთა მსახიობი; საქართველოს სახალხო არტისტი (გ. 2010) 2 აპრილი : სერჟ გენსბური — ფრანგი მუსიკოსი (გ. 1991) 4 აპრილი : მაია ენჯელოუ — ამერიკელი პოეტი, მემუარისტი და სამოქალაქო უფლებების აქტივისტი (გ. 2014) 6 აპრილი : ჯეიმზ უოტსონი — ამერიკელი მოლეკულური ბიოლოგი; ნობელის პრემიის ლაურეატი მედიცინაში 7 აპრილი : ალან პაკულა — ამერიკელი კინორეჟისორი, პროდიუსერი და დრამატურგი (გ. 1998) 22 აპრილი : ელგუჯა ამაშუკელი — ქართველი მოქანდაკე (გ. 2002) 23 აპრილი : შირლი ტემპლი — ამერიკელი მსახიობი, მომღერალი, მოცეკვავე და დიპლომატი (გ. 2014) მაისი ივნისი 20 ივნისი : ჰამლეტ გონაშვილი — ქართველი მომღერალი (გ. 1985) ივლისი 14 ივლისი : ნოდარ დუმბაძე — ქართველი მწერალი (გ. 1984) 26 ივლისი : სტენლი კუბრიკი — ამერიკელი კინორეჟისორი (გ. 1999) აგვისტო 6 აგვისტო : ენდი უორჰოლი — ამერიკელი მხატვარი (გ. 1987) 12 აგვისტო : გურამ ასათიანი — ქართველი ლიტერატურათმცოდნე, კრიტიკოსი (გ. 1982) სექტემბერი ოქტომბერი ნოემბერი 10 ნოემბერი : ენიო მორიკონე — იტალიელი კომპოზიტორი (გ. 2020) დეკემბერი 7 დეკემბერი : ნოამ ჩომსკი — ამერიკელი ენათმეცნიერი, კრიტიკოსი გარდაიცვალნენ იანვარი 11 იანვარი : თომას ჰარდი — ინგლისელი მწერალი (დ. 1840) თებერვალი 4 თებერვალი : ჰენდრიკ ლორენცი — ნიდერლანდელი ფიზიკოსი, ნობელის პრემიის ლაურეატი (დ. 1853) მარტი აპრილი 9 აპრილი : დავით აწყურელი — ქართველი მსახიობი (დ. 1863) მაისი ივნისი ივლისი აგვისტო 12 აგვისტო : ლეოშ იანაჩეკი — ჩეხი კომპოზიტორი (დ. 1854) სექტემბერი ოქტომბერი ნოემბერი დეკემბერი 18 დეკემბერი : ბაჩანა — ქართველი პოეტი (დ. 1866) ნობელის პრემიის ლაურეატები ფიზიკა : ოუენ უილანს რიჩარდსონი ქიმია : ადოლფ ოტო რაინჰოლდ ვინდაუსი ფიზიოლოგია და მედიცინა : შარლ ჟულ ანრი ნიკოლი ლიტერატურა : ზიგრიდ უნდსეტი მშვიდობა : ––


კასპის სტუმარი « იცხოვრე ჯანსაღი ცხოვრების წესით, Bookmark the permalink. კასპის სტუმარი by mania 13 აპრილს კასპს სტუმრად ეწვია ჯუმბერ ლეჟავა. ეს არის ადამიანი რომელმაც 1993 წ. 13 აგვისტოდან 2003 წ. 3 ნოემბრამდე ველოსიპედით იმოგზაურა მსოფლიოს გარშემო: 3333 დღის განმავლობაში გადალახა აზიის, ავსტრალია-ოკეანეთის, ჩრდილოეთ და სამხრეთ ამერიკის, ევროპისა და აფრიკის 234 ქვეყანა. გადაიღო ძალიან ბევრი ფოტო და ვიდეო ასევე შექმნა მოგზაურობის 7.000 გვერდიანი დღიური, რომელიც გამოცემულია წიგნების სახითაც. 1990-1992 წწ. დაამყარა მსოფლიო და გინესის რეკორდები ჰორიზონტალური მდგომარეობიდან მკლავებზე აზიდვებში (რამდენიმე გაუმჯობესებით, უკანასკნელად 2001 წ.). მას კასპში შეხვდნენ ბავშვები რომლებსაც, ეცვათ სპორტული ფორმა. ჯუმბერი ლეჟავამ ბავშვებთან გადაიღო სურათებიც🙂 ის და ოლეგ იაძე ასევე გამოვიდნენ სიტყვით🙂 ინტერვიუ🙂 კასპში მას ასევე დახვდნენ ჩოხოსნები და შეასრულეს სიმღერებიც🙂 ბოლოს მან ბავშვებთან ერთად გაისეირნა ველოსიპედით🙂 ძალიან მინდოდა მასთან სურათის გადაღება მაგრამ ვერ მოხერხდა.😦 და ბოდიში გვიან, რომ მოგაწოდეთ ინფორმაცია, უბრალოდ ეს დღეები youtube- ზე ვტვირთავდი ვიდეოებს😉 This entry was posted in სპორტი, ჯანსაღი ცხოვრება... and tagged კასპის სტუმარი, ოლეგ იაძე, ჩოხოსნები], ჯუმბერ ლეჟავა. ← ვარჯიში ჯანმრთელი ღიმილი → 4 comments on “კასპის სტუმარი” mmandzulashvili says: April 17, 2013 at 3:51 pm კარგიაა : )) თაკოს ბლოგი says: April 17, 2013 at 3:36 pm მომეწონა..❤ mmandzulashvili says: April 15, 2013 at 7:16 pm მადლობაა kakulialali says: April 15, 2013 at 7:12 pm ძალიან კარგი პოსტი გამოგივიდაა😉


text: საკუთარი სახელი თოფურია შეიძლება აღნიშნავდეს ერთ-ერთ შემდეგ პიროვნებათაგანს: აკაკი თოფურია — ლიტერატურათმცოდნე, კრიტიკოსი გურამ თოფურია — ენათმეცნიერი დანიელ თოფურია — ეკონომისტი დიმიტრი თოფურია — გენერალ-მაიორი ვარლამ თოფურია — ენათმეცნიერი ზაზა თოფურია — პათოლოგ-ანატომი ზურაბ თოფურია — ინჟინერ-რადიოტექნიკოსი ირაკლი თოფურია — ექიმ-პარაზიტოლოგი სამსონ თოფურია — ექიმი სერგო თოფურია — მათემატიკოსი ქეთა თოფურია — მომღერალი ქართული გვარები


source: CulturaX

text: ნათია მეზვრიშვილი - დანაშაულის ზრდის 80 პროცენტი საკუთრების წინააღმდეგ დანაშაულებზე მოდის, ძირითადად ეს არის ქურდობა - 1TV ნათია მეზვრიშვილი - დანაშაულის ზრდის 80 პროცენტი საკუთრების წინააღმდეგ დანაშაულებზე მოდის,... ნათია მეზვრიშვილი - დანაშაულის ზრდის 80 პროცენტი საკუთრების წინააღმდეგ დანაშაულებზე მოდის, ძირითადად ეს არის ქურდობა 17:03, 18.03.2019 კრიმინალის წინააღმდეგ ბრძოლის საკითხში განსაკუთრებულ მნიშვნელობას ხარისხს ვანიჭებთ და იმას, სამინისტრო რა ფორმით და როგორ რეაგირებს დანაშაულის თითოეულ ფაქტზე, – ამის შესახებ შინაგან საქმეთა მინისტრის მოადგილე ნათია მეზვრიშვილმა ჟურნალისტებს კრიმინოგენურ ვითარებასთან დაკავშირებით კითხვაზე პასუხისას განუცხადა. მისი თქმით, შინაგან საქმეთა სამინისტროსთვის მხოლოდ ციფრები არ არის მნიშვნელოვანი. დანაშაულის აღრიცხვიანობა კი, მნიშვნელოვნად გაუმჯობესდა. "ციფრების შედარება დანაშაულის მატება-კლებასთან დაკავშირებით, 2018 წლის მონაცემების 2017 წელთან შედარება სწორი არ არის.როდესაც სტატისტიკურ მონაცემებს ვადარებთ ერთმანეთს, უნდა შევადაროთ 2019 წლის მონაცემი 2018 წლის მონაცემს. თუ ამას გავაკეთებთ დავინახავთ, რომ სტატისტიკური ზრდის ტემპი შემცირებულია 2019 წლის მხოლოდ ორი თვის მონაცემზე დაყრდნობით. რაც შეეხება ცალკე აღებულ დანაშაულებს, ძალიან მნიშვნელოვანია შინაარსი. სამწუხაროა, რომ ამაზე საუბარი ხშირად გვიწევს, რადგან ყოველ კონკრეტულ შემთხვევაში მედიაც, საზოგადოების წევრებიც და პოლიტიკური პარტიებიც ისევ ციფრების თემას უბრუნდებიან, რაც სწორი არ არის", – განაცხადა ნათია მეზვრიშვილმა. მისი თქმით, შემცირებულია მძიმე, ასევე განსაკუთრებით მძიმე დანაშაულები. "მკვლელობაში, ყაჩაღობაში და ჯანმრთელობის მძიმე დაზიანებაში კლება გვაქვს", – განაცხადა შს მინისტრის მოადგილემ. მეზვრიშვილის შეფასებით, შსს-ზე ზეწოლა მიმდინარეობს, რომლის მიზანია წლების წინ არსებულ სისხლის სამართლის პოლიტიკის მსგავს პოლიტიკაზე საუბრის დაწყება. "ზეწოლა, რაც შინაგან საქმეთა სამინისტროზე მიმდინარეობს, თამამად ვიტყვი, რომ არის რაღაცნაირად წამოგვაცდენინონ და საუბარი დაგვაწყებინონ ისეთ გაუაზრებელ სისხლის სამართლის პოლიტიკაზე, რომელსაც გასული წლების განმავლობაში ჰქონდა ადგილი. აღარ გვინდა, იგივე შეცდომა დავუშვათ. თუ ამ გზით წავალთ, გაუაზრებელ სისხლის სამართლის პოლიტიკას გავატარებთ და ასე ერთი ხელაღებით ვიტყვით, რომ ყველაფერი გასამკაცრებელია, იგივე წრეზე დავბრუნდებით და გავა წლები, რომლის შემდეგაც ისევ ამ რეალობის წინაშე დავდგებით, რა რეალობის წინაშეც ვართ. რაც შეეხება იმას, რას აკეთებს შსს, პირველი, ჩვენთვის ხარისხია მნიშვნელოვანი და ამისთვის არაერთი ნაბიჯი გადავდგით. მეორე – იქ, სადაც კანონი გასამკაცრებელი იყო, უკვე გავამკაცრეთ და, სადაც გასამკაცრებელია ახლაც ვამკაცრებთ", – განაცხადა ნათია მეზვრიშვილმა. მისივე თქმით, უახლოეს დღეებში პარლამენტს წარედგინება ცივი იარაღის რეგულაციასთან დაკავშირებული კანონპროექტი, რომელიც მათ შორის ცივი იარაღის ტარებისთვის პასუხისმგებლობის გამკაცრებას გულისხმობს. "განსაკუთრებულ ყურადღებაა ასევე დანაშაულის პრევენციაზე და გაძლიერებული გვაქვს ოპერატიული სამძებრო ღონისძიებები. ასე ერთი ხელაღებით საუბარი, რომ დანაშაულის კლების რეცეპტი მხოლოდ კანონის გამკაცრებაა, სწორი არ არის", – განაცხადა შს მინისტრის მოადგილემ. მისი თქმით, ზოგან გასამკაცრებელია პოლიტიკა და ამაზე საუბრისას ადრესატი მხოლოდ შინაგან საქმეთა სამინისტრო არ არის. "აქ არის პროკურატურა, სასამართლო და სასჯელაღსრულება. ეს ერთიანი ჯაჭვია, რომლის ფარგლებშიც სისხლის სამართლის პოლიტიკაზე უნდა ვისაუბროთ. როდესაც სისხლის სამართლის პოლიტიკაზე ვსაუბრობთ, სამინისტროს პოზიციაა, პოლიტიკა უნდა იყოს გააზრებული და ანალიზზე დაფუძნებული. ეს გაკეთებული გვაქვს და ვისაც სურვილი აქვს, მათ შორის პოლიტიკურ პარტიებს, შეგვიძლია,დისკუსიები გავმართოთ", – განაცხადა ნათია მეზვრიშვილმა. ამასთან, მისი თქმით, საკუთრების წინააღმდეგ მიმართული დანაშაული გაზრდილია. "ზრდის 80 პროცენტი სწორედ საკუთრების წინააღმდეგ მიმართულ დანაშაულებზე მოდის. ძირითადად, ეს ქურდობაა. მათ შორის, წვრილმანი ქურდობებია ჩადენილი არასრულწლოვნების მიერ. მიზეზები სხვადასხვაა, მათ შორის სოციალური ფონიც. ამ დანაშაულის გახსნა არც ისე მარტივია. ფარული ხასიათის დანაშაულია", – განაცხადა მეზვრიშვილმა. მისი თქმით, მსგავსი დანაშაულების გახსნის მიზნით, შსს ეფექტიანი მექანიზმების დანერგვას ცდილობს, მაგალითად როგორიცაა ვიდეოკამერების დამონტაჟება მთელი საქართველოს მასშტაბით.


text: საწვავზე მაღალი ფასის გამო, საქართველოში დიზელი კონტრაბანდული გზით შემოედინება - ვანო მთვრალაშვილი | BM.GE 07:36 შაბ, 28 მაისი 19.იანვარი .2022 20:40 საქართველოში საწვავის ღირებულება ისტორიულ მაქსიმუმზეა. საერთაშორისო ბაზარზე ნავთობპროდუქტებზე მზარდი ფასის გამო გასულ წელს ლოკალურ საცალო ქსელებში საწვავის ფასი უკვე 3-ლარიან ნიშნულს გასცდა. დღეს სადგურებზე ბენზინის მაქსიმალური ღირებულება 3.33, დიზელის კი 3.19 ლარია. როგორც ირკვევა, საქართველოში ნავთობპროდუქტებზე მაღალი ფასი გარკვეულ სუბიექტებს ქვეყანაში შედარებით დაბალ ფასად აღურიცხავი საწვავის შემოტანას უბიძგებს. როგორც ნავთობიმპორტიორთა კავშირის ხელმძღვანელი აცხადებს, მსგავს ფაქტებს პირველ რიგში ადგილი აქვს მეზობელი აზერბაიჯანიდან, საიდანაც დიდი რაოდენობით აღურიცხავი დიზელის საწვავი შემოედინება. "იქიდან გამომდინარე, რომ ადგილობრივ ბაზარზე ფიქსირდებოდა ძალიან მაღალი ფასები საწვავზე, გასულ წელს ადგილი ჰქონდა მეზობელი ქვეყნებიდან, მათ შორის აზერბაიჯანიდან დიზელის საწვავის აღურიცხავად, კონტრაბანდული გზით საწვავის შემოდინებას, რადგან ფასთაშორის სხვაობა ჩვენსა და აზერბაიჯანს შორის დიზელის საწვავზე არის ძალიან დიდი. საშუალო ფასი აზერბაიჯანში დიზელის საწვავზე ესაა 1.40 ლარი, როცა ჩვენთან არის 2,90-3.00 ლარი. შესაბამისად სწორედ ეს დიდი ფასთაშორის სხვაობა აძლევს მოტივაციას იმ პირებს, რომლებიც ამ საქმიანობით არიან დაკავებული. მთელი წლის განმავლობაში ეს არამარტო პრობლემა იყო, არამედ მისი მასშტაბიც პერმანენტულად იზრდებოდა. სახელმწიფოს შესაბამისი უწყებები ცდილობდნენ ეს პროცესი შეეფერხებინათ, თუმცა ეს საკითხი პრობლემად დღესაც რჩება", -აცხადებს ვანო მთვრალაშვილი.


.იმ დღეს მაინცა და მაინც დააჭირა მზემ...


მონიტორი HP E221C (D9E49AA). განვადებით ყიდვა. მიწოდება მთელ საქართველოში, თბილისი, ბათუმი, ქუთაისი HP E221C (D9E49AA) არ არის გაყიდვაში პროდუქტები შედარებაში HP E221C (D9E49AA) მონიტორი HP E221C (D9E49AA) კოდი: 141423 დიაგონალი: 21.5" მატრიცის რეაგირების დრო: 7 მწ კონტრასტულობა: 5 000 000:1 (დინამიური) ინტერფეისი: 1 x DisplayPort, 1 x DVI-D, 1 x VGA (D-Sub), 2 x USB, 2 x აუდიო შემავალი/გამომავალი (3.5 მმ) მატრიცის ტიპი: E-IPS პროდუქტის მახასიათებლები HP E221C (D9E49AA) დისფლეი • სერია: E2 • მატრიცის ტიპი: E-IPS • მაქსიმალური გაფართოება: 1920 x 1080 • სიკაშკაშე (Brightness): 250 cd/m2 • კონტრასტულობა: 5 000 000:1 (დინამიური) • მატრიცის რეაგირების დრო: 7 მწ (gray to gray) • ხედვის კუთხე ჰორიზონტალურად: 178° • 2 x აუდიო შემავალი/გამომავალი (3.5 მმ) დამატებითი მახასიათებლები • მონიტორის დახრის კუთხე (Tilt): -5°/+30° • ბრუნვის კუთხე (Swivel): ±180° • საყრდენი (Pivot): 90° • Plug and Play-ის მხარდაჭერა • მომხმარებლის მიერ პროგრამირებადი • ავტომატური გაფართოება • ჩამონტაჟებული ვებკამერა (720p) • ჩამონტაჟებული დინამიკები: 1 W • ჩამონტაჟებული კვების ადაფტერი • კედელზე მონტაჟის შესაძლებლობა VESA (100x100 მმ) • Energy Star სტანდარტი კომპლექტაცია • მონიტორი HP E221C • სადგამი • USB კაბელი (A/B) • აუდიო კაბელი (3.5მმ) • CD-დისკი • მომხმარებლის ინსტრუქცია ფიზიკური პარამეტრები • კვება: 100–240 V, 50/60 Hz • ენერგომოხმარება (მაქსიმუმი): 42 W • ენერგომოხმარება (სტანდარტული): 27 W • სამუშაო ტენიანობა: 20-80% • ზომა სადგამის გარეშე: 501 x 309 x 51 მმ • ზომა სადგამით: 501 x 460 x 237 მმ • წონა სადგამით: 5,8 კგ რა არის Ultra HD (4K) გამოხმაურება მონიტორი HP E221C (D9E49AA) მსგავსი მოდელები PHILIPS 277E6EDAD/00686 GELყიდვა ASUS MX239H695 GELყიდვა DELL LED U2414H 23.8" FULL HD BLACK (860-BBCW)692 GELყიდვა ASUS VX279H FULL HD LED 27"719 GELყიდვა PHILIPS FULL HD 241P6QPJKES/00 23,8"694 GELყიდვა მონიტორი HP E221C (D9E49AA)


Etym. ბერძ. სიტყვიდან diamónion „დემონი“ პრიმიტიული რელიგიის ფორმა, რომელიც განმარტავს ბუნებრივ ფენომენებს, როგორც ურთიერთდაპირისპირებული კეთილი და ბოროტი სულების გამოვლინებებს. Source: პეტროზილო, პიერო. ქრისტიანობის ლექსიკონი/პიერო პეტროზილო; [იტალ. თარგმნა მარიკა სააკაშვილმა; რედ. მერაბ ღაღანიძე; სულხან-საბა ორბელიანის სასწ. უნ-ტი, ქრისტ. თეოლოგიისა და კულტ. ცენტრი]. - თბ.: სულხან-საბა ორბელიანის სასწ. უნ-ტის გამოც., 2011. - 434გვ.; 24სმ.. - ყდაზე: ბერნარდო დადი „ნეტარი ქალწული მარიამის გვირგვინით შემკობა“. - ISBN: 978-9941-0-3408-4


საგანმანათლებლო და სააღმზრდელო პროცესი დღეიდან განახლდება | imedinews Imedi / 15 იანვარი 2020, 08:26 / სანდო წყარო საჯარო სკოლებში სწავლა დღეს განახლდება. დაავადებათა კონტროლის ეროვნული ცენტრის რეკომენდაციით, ამ ეტაპზე გრიპის ვირუსის მიზეზით სწავლის გადადების საფუძველი არ არსებობს. მათ ასევე უნდა უზრუნველყონ პრევენციული ღონისძიებების განხორციელებაში სკოლის ექიმების სრულფასოვნად ჩართვა და დაიცვან ყველა ის რეკომენდაცია, რომლებიც გრიპის თავიდან ასაცილებლად აუცილებელია. სააღმზრდელო პროცესი დღეიდან თბილისის საბავშვო ბაღებშიც განახლდება. ბაგა-ბაღების მართვის სააგენტოს ხელმძღვანელი აცხადებს, რომ გრიპის ვირუსის გავრცელებასთან დაკავშირებით, თბილისის საბავშვო ბაღებში საინფორმაციო კამპანიაც დაიწყება. ამას გარდა, ბაღის შენობებში იმუშავებს ჯანდაცვის კოორდინატორიც, რომელიც გრიპთან დაკავშირებული საფრთხისა და მისგან თავის დაცვის ზომების შესახებ მშობლებს დამატებით ინფორმაციას მიაწვდის. იმ შემთხვევაში კი, თუ ბავშვს ვირუსის სიმპტომები გამოუვლინდება, ბაღში არ დაიშვება.


"ყოფილი რუსი ელჩი, "ნაციონალური მოძრაობის" კანდიდატი არ იქნება შესაფერისი საქართველოს პრეზიდენტად"


text: ეროვნული ვალუტის კურსი დოლართან მიმართებაში მცირედით გამყარდა – TTimes.GE ეროვნული ვალუტის კურსი დოლართან მიმართებაში მცირედით გამყარდა ერთი აშშ დოლარის ოფიციალური ღირებულება 2.3214 ლარი გახდა. საქართველოს ეროვნულმა ბანკმა ლარის ოფიციალური გაცვლითი კურსი დაადგინა, რომლის მიხედვით, ეროვნული ვალუტის კურსი დოლართან მიმართებაში მცირედით გამყარდა. კერძოდ, ხვალიდან ერთი დოლარის შეძენა 2.3214 ლარად იქნება შესაძლებელი. ეროვნული ბანკის მიერ დადგენილი კურსი, რომელიც დღეს მოქმედებდა, 2.3221 ლარს შეადგენდა. შესაბამისად, ლარის ოფიციალური გაცვლითი კურსის ცვლილებამ 0.0007 ლარი შეადგინა. საქართველოს ეროვნული ბანკის მიერ დადგენილი კურსის თანახმად, ეროვნული ვალუტა ევროსთან მიმართებაშიც გამყარდა. კერძოდ, ხვალიდან ერთი ევროს შეძენა 2.5809 ლარად იქნება შესაძლებელი, მაშინ როცა დღეს მოქმედი კურსი 2.5859 ლარს შეადგენდა. ლარის ოფიციალური გაცვლითი კურსის ცვლილებამ ევროსთან მიმართებაში 0.0050 ლარი შეადგინა. ფრანც ვალტერ-შტაინმაიერ: "არ მგონია, რომ ქართველები სკეპტიკურად უნდა უყურებდნენ ვიზალიბერალიზაციის პერსპექტივას"


text: პრემიერ-მინისტრის ცვლილებით გამოწვეული მორიგი კარუსელი საქართველოს მთავრობაში, როგორც მოსალოდნელი იყო, შინაგან საქმეთა სამინისტროს კადრების დაწინაურებაში გამოიხატა. ახალი პრემიერის, ვანო მერაბიშვილის კაბინეტში შინაგან საქმეთა მინისტრის თანამდებობას თავდაცვის მოქმედი მინისტრი ბაჩო ახალაია დაიკავებს; ახალაიას ძმა, დათა ახალაია წლების მანძელზე, კონსტიტუციური უსაფრთოხების დეპარტამენტის ხელმძღვანელის რანგში, მერაბიშვილის თანამებრძოლი იყო და მის კარიერაზე ყველაზე სკანდალურმა საქმემ - სანდრო გირგვლიანის მკვლელობაც კი ვერ იმოქმედა. თუმცა, დღეს, ცნობილი გახდა, რომ ბაჩო ახალაიას მინისტრად დანიშვნის გამო, დათა ახალაიამ თანამდებობა დატოვა. ახალაიას ადგილზე, განათლების მოქმედი მინისტრი, დიმიტრი შაშკინი დაინიშნება, რომლის ყველაზე დიდ მიღწევად - განათლების სფეროში პოლიციის აკადემიის მიერ მომზადებული მანდატურის ინსტიტუტის დანერგვა მიიჩნევა. შაშკინის ადგილზე კი, გამოცდების ეროვნული ცენტრის მოქმედი ხელმძღვანელი დაინიშნება. ხატია დეკანოიძემ ამჟამინდელ სამსახურში სულ ერთი თვე იმუშავა, მანამდე ხუთი წლის მანძილზე იგი პოლიციის აკადემიის რექტორი იყო. ახალმა პრემიერ მინისტრმა, ვანო მერაბიშვილმა, რომელმაც შაბათს ნიკა გილაური შეცვალა, ღიად განაცხადა, რომ ყველაზე მეტად შინაგან საქმეთა მინისტრის ახალი კანდიდატურა მოეწონა. „მე გულგრილი,რა თქმა უნდა, ვერ ვიქნები შინაგან საქმეთა სამინისტროს ბედზე და მიმაჩნია, რომ ბაჩო ახალაია არის საუკეთესო კანდიდატურა, რომ შეინარჩუნოს და გააგრძელოს ის გზა, ის რეფორმები, რომელიც ჩემი მინისტრობის დროს შსს-ს ჰქონდა აღებული. მე მაქვს გარანტია! მე ვარ დარწმუნებული, რომ ბაჩო არის საუკეთესო კანდიდატურა. ძაან მიხარია რომ ჩემი ინიციატივა მხარადჭერილი იქნა პრეზიდენტის მიერ.“ საარჩევნო ციკლის მოახლოებასთან ერთად, ისევე როგორც 2008 წელს, კიდევ ერთხელ დატოვა თანამდებობა ლტოლვილთა და განსახლების მინისტრმა კობა სუბელიანმა. მას აფხაზეთის დევნილი მთავრობის კულტურისა და განათლების მინისტრი დალი ხომერიკი შეცვლის. კიდევ ერთი ახალი სახე მერაბიშვილის კაბინეტში ბიზნესმენი პაატა ტრაპაიძე იქნება, იგი ახალი - დასაქმების მინისტრი გახდება. ტრაპაიძე კომპანია „კავკასუს როუდ პროჯექტის“ დირექტორია. ეს კომპანია ყველაზე მსხვილ სახელმწიფო ტენდერებში უკვე წლებია უალტერნატივო ფავორიტია. 2010 წლიდან „კავკასუს როუდ პროჯექტი“ ქუთაისში მთავრობის ახალ სახლსაც აშენებს. ვანო მერაბიშვილმა ტრაპაიძეზე, კერძოდ, ბრძანა: „მას აქვს ძალიან დიდი გამოცდილება დასაქმების დარგში. აქვს გრძელი ბიოგრაფია, აშენებული აქვს ასეულობით კილომეტრი გზა, ხიდები და გვირაბები. შექმნილი აქვს სხვადასხვა ტიპის საწარმოები. მარტო ერთ საწარმოში, ბატონმა პაატამ, 700 საქართველოს მოქალაქე დაასაქმა! მისი სამინისტრო უახლოეს პერიოდში აღწერს საქართველოში ყველა უმუშევარს და ყველა ვაკანსიას!“ „მეტი სიკეთე ხალხს“ - ასეთია ვანო მერაბიშვილის მთავრობის ახალი შვიდ-გვერდიანი გეგმის ახალი ლოზუნგი. მემარცხენე ტონი გეგმაში მოსალოდნელზეც კი მეტია - მერაბიშვილის მთავრობა მომავალი ოთხი წლის მანძილზე ჯანდაცვასა და დაზღვევაზე 3 მილიარდი ლარის დახარჯვას აპირებს. მთავრობა, ასევე, გეგმავს ახალი, ამჯერად 1000 ლარიანი, ვაუჩერების ბეჭდვას, რომელიც ყველა ოჯახს გადაეცემა. საპარლამენტო ოპოზიციის წარმომადგენლები ლევან ვეფხვაძე და დიმიტრი ლორთქიფანიძე აკრიტიკებენ როგორც მთავრობის მემარცხენე სულისკვეთების დაპირებებს, რომელიც მხოლოდ გადამხდელებს შეიძლება დააწვეთ, ისე მთავრობაში პოლიციის კადრების მომრავლებას. ლევან ვეფხვაძე: „ერთდოულად დაბალი გადასახადები და ამხელა ხარჯები ეს ბიუჯეტს დაანგრევს. მე ვერ დავინახე საიდან მოიტანს მთავრობა ფულს ამ დაპირებისთვის, ეს არ ჩანს მთავრობის დღევანდელ პროგრამაში.“ დიმიტრი ლორთქიფანიძე: „რაც შეეხება ახალიასა და შაშკინს, ეს პირდაპირ მიუთითებს იმაზე, რომ არჩევნების წინ პრეზიდენტი და პრემიერი გამოდიან საბრძოლო შემადგენლობით. უკან დახევას ისინი არ აპირებენ, მათ შორის ადამიანის უფლებების დარღვევის გზითაც, რომლის როგორც დაცვის, ისე დარღვევის გარანტად გვევლინება პრემიერი მერაბიშვილი.“ დღეს, მთავრობის ახალ გეგმასა და მინისტრობის კანდიდატებს საპარლამეტო კომიტეტები, ფრაქციები, უმცირესობა და უმრავლესობა გაეცნენ. კონსტიტუციის მოთხოვნების შესაბამისად, ახალ მთავრობას პარლამენტში კენჭს ხვალ უყრიან. საპარლამენტო უმრავლესობის მქონე მმართველი პარტია პრემიერ ვანო მერაბიშვილის კაბინეტს, როგორც მოსალოდნელია, ყოველგვარი პრობლემის გარეშე დაამტკიცებს.


როგორ ვუმკურნალოთ გლაუკომას? გლაუკომების მკურნალობის მთავარი მიზანია თშწ–ის დაქვეითება და თვალშიგა სითხის ნორმალური ცირკულაციის აღდგენა. გლაუკომების მკურნალობა შესაძლებელია მედიკამენტოზური, ლაზერული და ქირურგიული მეთოდებით. ღია კუთხიანი გლაუკომის დიაგნოსტირების შემდეგ, საწყის ეტაპზე მოწოდებულია მედიკამენტოზური ან ლაზერული მკურნალობა. გლაუკომის მედიკამენტოზური მკურნალობა: ღია კუთხიანი გლაუკომის დროს თშწ–ის დაქვეითების და შემდგომ რეგულირების მიზნით პაციენტმა მუდმივად უნდა იწვეთოს პროსტაგლანდინების (აუმჯობესებენ წყალწყალა ნამის დინებას სადრენაჟო სისტემაში) და β–ბლოკატორების (ამცირებენ წყალწყალა ნამის გამომუშავებას ცილიარული სხეულის მიერ) შემცველი ანტიგლაუკომატოზური პრეპარატები. გლაუკომის ლაზერული მკურნალობა: სადღეისოდ გლაუკომების ლაზერული ქირურგია უკვე საკმაოდ ფართოდ გამოიყენება ოფთალმოლოგიაში: სელექტიური ტრაბეკულოპლასტიკა - SLT როგორ კეთდება სელექტიური ლაზერული ტრაბეკულოპლასტიკა - SLT ? SLT წარმოადგენს ღიაკუთხოვანი გლაუკომის ლაზერული მკურნალობის თანამედროვე მეთოდს, რომელსაც აქვს გართულებების განვითარების მინიმალური რისკი. ამჟამად მიზანშეწონილია ღიაკუთხიანი გლაუკომის მკურნალობის საწყის ეტაპზე SLT გაკეთება და მხოლოდ არასრული ეფექტის მიღების შემთხვევაში დამატებით მედიკამენტოზური მკურნალობის დანიშვნა. უმტკივნეულო პროცედურაა, ტარდება ამბულატორიულად (5–10 წუთში) მექანიკური ზემოქმდების მქონე გაორმაგებული სიხშირის Nd: YAG ლაზერით. დაბალი ენერგიის ლაზერის სხივი შერჩევითად მოქმედებს ტრაბეკულურ ზონაში განლაგებულ, მელანინის შემცველ პიგმენტურ უჯრედებზე. SLT ზემოქმედება იწვევს აღნიშნული უჯრედების დესტრუქციას, ტრაბეკულური ბადის გასუფთავებას უჯრედული ნარჩენებისგან და ექსტრაუჯრედული მელანინისგან. ხდება წყალწყალა ნამის დინების აღდგენა ტრაბეკულურ სისტემაში. SLT შესაძლებელია გაკეთდეს ერთ ან ორ ეტაპად. ლაზერის სხივით ხორციელდება ზემოქმედება წინა საკნის კუთხეზე თავიდანვე 360°-ით, ან პირველ ეტაპზე მხოლოდ მის ნახევარზე 180°-ით, განმეორების შემთხვევაში (1–2 თვის შემდეგ) კი – დარჩენილ ნახევარზე. როგორ კეთდება ლაზერული ირიდოტომია? ირიდოტომია კეთდება დახურულკუთხიანი გლაუკომის დროს, ამბულატორიულად (5–10 წუთში), მექნიკური ეფექტის მქონე ND: YAG ლაზერით და წარმოადგენს უმტკივნეულო პროცედურას. მაღალი ენერგიის ლაზერის სხივით ფერად გარსში ხდება ხვრელის წარმოქმნა, რათა შეიქმნას დამატებითი, ალტერნატიური გზა წყალწყალა ნამის უკანა საკნიდან წინა საკანში დინებისთვის. გლაუკომის მწვავე შეტევის (გმშ) განვითარების პროფილაქტიკის მიზნით (თუ პაციენტს ერთ თვალზე უკვე ჰქონდა გმშ) რეკომენდებულია ლაზერული ირიდოტომიის გაკეთება მეორე თვალზეც . დახურულკუთხიანი გლაუკომის მკურნალობა შესაძლებელია ალტერნატიული, ქირურგიული მეთოდითაც - ირიდექტომია. როგორ კეთდება ლაზერული ირიდო–გონიოპლასტიკა? ვიწროკუთხიანი გლაუკომის დროს გაძნელებულია წინა საკნის კუთხის სტრუქტურებზე SLT ლაზერით ზემოქმედება (სურ. 1), ამიტომ მიზანშეწონილია ლაზერული ირიდო–გონიოპლასტიკის გაკეთება თერმული ეფექტის მქონე არგონ ლაზერით, რომლის მიზანია ფერადი გარსის ფორმის შეცვლა. ფერად გარსზე ლაზერული სხივის ზემოქმედება იწვევს მის თერმულ კოაგულაცას და ფესვის შეჭმუხვნას (სურ.2). ამ შემთხვევაში ტრაბეკულური აპარატი ხდება ხილული (სურ. 3), რაც საშუალებას გვაძლევს (2–3 თვეში) გაკეთდეს SLT. ლაზერული ირიდო-გონიოპლასტიკა უმტკივნეულო პროცედურაა, ტარდება ამბულატორიულად (5-10 წუთში). როდის უნდა ჩატარდეს გლაუკომის ქირურგიული მკურნალობა? ანტიგლაუკომატოზური წვეთების და ლაზერული მკურნალობის არასრული ეფექტის შემთხვევაში, როდესაც თშწ მაინც მაღალია საჭიროა გლაუკომის ქირურგიული მკურნალობა – ტრაბეკულექტომია ირიდექტომიით. გლაუკომის მკურნალობის შესახებ დეტალური ინფორმაციის მისაღებად მიმართეთ მკურნალ ექიმს. დროულად დაწყებულ, სწორ მკურნალობას შეუძლია არსებული მხედველობის შენარჩუნება, თუმცა შეუძლებელია გლაუკომით გამოწვეული უკვე დაქვეითებული ან დაკარგული მხედველობის აღდგენა. გისურვებთ წარმატებას მკურნალობაში!


ანდრომედა Galaxy - ცნობილი სამყარო - თქვი რამე ცნობილი Andromeda გალაქტიკაში, Andromeda მდებარეობს ორიენტაცია დისკი ფორმის სტრუქტურა აქვს უზარმაზარი სპირალური გალაქტიკა მესიე კატალოგის ნომერი M31, ნისლეული და მტევანი ვარსკვლავი დათვლილია ცოტა NGC 224, დიამეტრი 220,000 სინათლის წლის მანძილზე დედამიწის და 2.54 მილიონი სინათლის წელი. ანდრომედის Galaxy არის ყველაზე დიდი გალაქტიკა გალაქტიკაში. Andromeda ჩრდილო მიმართულებით ცაში, როგორც ჩანს, fusiform ელიფსური ადგილზე, არის ერთ-ერთი ყველაზე შორეული ობიექტები ჩანს. Milky Way და Andromeda Galaxy იმავე ჯგუფში, მაშინ იმედი მუქი საკითხზე, Andromeda ხარისხი ნაკლებია, ვიდრე ირმის ნახტომი, მინიმუმ 1,6-ჯერ დიამეტრი Milky Way. Andromeda გალაქტიკა უდიდესი ჯგუფის galaxies, სიჩქარე 300 კილომეტრი წამში მიმართ Milky Way მოძრაობა 30-40 მილიარდი წლის ირმის ნახტომის შეიძლება მოხვდა და ბოლოს სინთეზის ელიფსური გალაქტიკები. ადრეული მე -18 საუკუნის, Immanuel Kant (Immanuel Kant) მიიჩნევს, რომ ამ ტიპის ნისლეული შეიძლება დიდი ვარსკვლავი სისტემის გარეთ Milky Way, ამ მოსაზრებას კიდევ დასაწყისში, მე -20 საუკუნეში არ დადასტურდა. კიდევ ერთი საბაზრო თვალსაზრისით არის ის, რომ ნებია არის ის ადგილი, სადაც გაზის მტვრის ღრუბლები ირმის ნახტომი ვარსკვლავებშია. პრობლემა 1920, ედვინ ჰაბლმა გამოყენებით Mount Wilson Observatory ახლად აშენებული 100 inches (2.54 m) ტელესკოპი, ანდრომედას ნისლეული გარე რაიონის სერთიფიკატები აღიარებულია ინდივიდუალური ვარსკვლავები, მოგვარდა. ამ ვარსკვლავების ზოგიერთი სახეობაა Cepheid ცვლადი ვარსკვლავები. იმის გამო, რომ ცვლილებები Cepheid მათი აბსოლუტური სიდიდე, Hubble აითვლება სიკაშკაშე მისი მანძილი Andromeda, რითაც ეს მართლაც ცალკე და გალაქტიკებს. ჰაბლის სავარაუდო მანძილი, რომელიც მოგვიანებით უოლტერ ბაადმა შეისწავლა, რამდენიმე შესწორებით გაიზარდა. ჰაბლის ნამუშევარმა დაადასტურა, რომ ირმის ნახტომი მხოლოდ ერთი გალაქტიკაა და სამყარო ვრცელდება ირმის ნახტომის საზღვრებზე. წლის 700 KPC მანძილი, Andromeda Galaxy დიამეტრი იქნება 50 KPC, უხეშად ორჯერ ზომა ჩვენი ირმის ნახტომი შეიცავს დაახლოებით 400 მილიარდ ვარსკვლავს. ზოგადად სჯეროდა, რომ ირმის ნახტომის სახე ძალიან ჰგავს ანდრომედას Galaxy- ს, რომელიც ერთად დომინირებს გალაქტიკაში. ანდრომედას Galaxy- ის დიფუზური სინათლე ასობით მილიარდი ვარსკვლავიანი წევრია. ანდრომედა Galaxy- ის გამოსახულების გარშემო რამდენიმე ნათელი ვარსკვლავი ფაქტიურად ჩვენს გალაქტიკაში ვარსკვლავებთან შედარებით უფრო მჭიდროა, ვიდრე ფონური ობიექტები. Andromeda Galaxy ასევე ცნობილია როგორც M31, რადგან ეს არის ცნობილი No3 დიფუზური ობიექტი ცნობილი მესი Star Cluster Nebula. ნისლეულის ვარსკვლავს შეიძლება დაიყოს 20 თემებში, რაც იმას ნიშნავს, რომ ისინი შეიძლება მოდიოდეს Andromeda "ჩაყლაპა" პატარა გალაქტიკაში. Andromeda დიამეტრი მინიმუმ 50 KPC (160,000 სინათლის წელი), 1,5-ჯერ დიამეტრი galaxy (Milky Way დიამეტრი ასი ათასი სინათლის წლის), არის უდიდესი ადგილობრივი ჯგუფის გალაქტიკებში გალაქტიკაში. Andromeda და რძიანი გზა აქვს მრავალი მსგავსება, შედარებითი კვლევა ორი, შეუძლია მნიშვნელოვანი clues მოძრაობა Milky Way, სტრუქტურა და ევოლუცია. Andromeda არის ყველაზე ლამაზი შემოდგომაზე ცის ობიექტი, და პირველი გამოდგა გარეგალაქტიკური ობიექტების, ან შეუიარაღებელი თვალით შეგიძლიათ ნახოთ ყველაზე შორეული ობიექტები. მუქი საკითხზე შეიძლება უდიდესი ჯგუფი ამ ხარისხის. Spitzer ფართი Telescope დაკვირვებებმა აჩვენეს, რომ ანდრომედას თითქმის ტრილიონი (ტრილიონი) ვარსკვლავი რაოდენობის გაცილებით მეტია, ვიდრე ჩვენი ირმის ნახტომი. 2006 წელს, "ირმის ნახტომის" ხარისხი იყო დაახლოებით 50% ანდრომედის Galaxy, დაახლოებით 7.1 × 10 ^ 12 მზის მასა. ანდრომედას ადვილად ჩანს შეუიარაღებელი თვალის ქვეშ შავმა ზომიერი გარემოს, მაგრამ ასეთი ცაში არსებობს მხოლოდ დაბა, იზოლირებულ ადგილებში, და მოშორებით მოსახლეობის კონცენტრაცია სფეროებში ძალიან შორს, მხოლოდ ზომიერი შუქი გარემოს დაბინძურების. Andromeda შეუიარაღებელი თვალით არის ძალიან მცირე, რადგან მხოლოდ მცირე ცენტრალურ რეგიონში საკმარისი სინათლე, მაგრამ კუთხის ზომა galaxy სრული daeboreum შვიდჯერ. წინა: ხმელეთის პლანეტა მარსზე შემდეგი: ჯადოსნური სამყარო შავი ხვრელი


გიორგი დანელია (დ. 25 აგვისტო, 1930, თბილისი) ქართველი კინორეჟისორი, ცნობილი თავისი "ნაღვლიანი კომედიებით", როგორც თავად უწოდებს საკუთარ შემოქმედებას. სწავლობდა მოსკოვის არქიტექტურულ ინსტიტუტში და ერთი პერიოდი არქიტექტორად მუშაობდა. მისი დოკუმენტური ფილმი "მე დავდივარ მოსკოვში" ნიკიტა მიხალკოვის მონაწილეობით ხრუშჩოვის დათბობის პერიოდის ერთ-ერთი ყველაზე დამახასიათებელი აღწერაა. დანელიას ყველაზე პოპულარული ფილმებია "მიმინო" (1977), ქართველი პილოტის თავაგადასავლებზე მოსკოვში, და "შემოდგომის მარათონი" (1980), თარჯიმანზე, რომელიც ცოლსა და საყვარელს შორის ორ-ცეცხლს შუაა მოქცეული. 1986 წელს ის იღებს არცთუ მთლად მეცნიერულ ფანტასტიკას "კინ-ძა-ძა". დანელიას ფილმებში თითქმის მუდმივად ჩნდება მისი იმჟამინდელი მეუღლე ლიუბოვ სოკოლოვა, რომელიც გინესის წიგნშია შეტანილი, ყველაზე მრავალრიცხოვანი გადაღებებით კინოს ისტორიაში, და ასევე მისი მეგობარი ევგენი ლეონოვი. დანელიას სახალხო არტისტის წოდება მიენიჭა 1990 წელს. მოგვიანებით დანელია კინორეჟისორ გალინა იურკოვაზე ქორწინდება; რამდენიმე ანიმაციურ პროექტში იღებს მონაწილეობას და რუსეთის კინოაკადემიის მიერ ცხოვრებისეული მიღწევებისთვის საპატიო ჯილდო მიენიჭა.


text: "ძალიან მენატრება ჩემი სოხუმი... დიღმის მასივში მყუდრო ბინა და კეთილი მეზობლები" - დიადი ჩემპიონისთვის წართმეული მე-4 ოლიმპიური ოქრო და რთული ცხოვრება ემიგრაციაში | Ambebi.GE 17:32 / 22-11-2021 - აკოფჩიკ, ჩემო ძვირფასო, წამოდი შენი მომავალი რეკორდსმენი უნდა გაჩვენო, მეოთხე კლასელი ბიჭია, - უთხრა სკოლის დირექტორმა ტაისია პეტროვნამ ადგილობრივ მწვრთნელ აკოფ კერსელიანს. მწვრთნელს, რომელსაც თავისუფალი გაკვეთილი ჰქონდა, გაუკვირდა, - მე ჯერ პატარებთან არ ვმუშაობ, რად მინდა, რომ მაჩვენოო, თუმცა ჯიუტმა დირექტორმა თავისი არ დაიშალა და აკოფი მაინც წაიყვანა. როცა კერსელიანს ბიჭი წარუდგინეს, აზრი, რომ ტყუილად მოაცდინეს, უფრო გაუმყარდა - მის წინაშე იდგა პატარა ბიჭუნა, მხიარული მზერით, გამხდარი და არაფრით განსხვავებული... - მიდი, აბა, ერთი გადახტი, - უთხრა მწვრთნელმა ბიჭუნას, ბარემ იქ იყო და ყოველი შემთხვევისთვის შემოწმება გადაწყვიტა. ბიჭუნამ დაიწყო სირბილი, საკმაოდ მსუბუქად, ჰაეროვნად აჩქარდა და ბოლოს, ასეთივე სიმსუბუქით გადახტა. აკოფმა საზომი აიღო, გაზომა და მისთვის მოულოდნელად 4 მეტრი და 40 სანტიმეტრი დააფიქირა... გაკვირვებულმა კერსელიანმა ვიქტორს უკვე ინტერესით გახედა: - ვიწიოკ, მძლეოსნობა, იცი, რა არის? - და რა უნდა გავაკეთო? - ირბინო, - და არ ვიხტუნავებთ? - მე ძალიან მიყვარს ხტუნვა. - ჰოდა, იხტუნავებ კიდეც. ხომ იცი, ძალიან სწრაფად უნდა ირბინო, შორს რომ გადახტე? - ვირბენ, არ არის პრობლემა. ამ შეხვედრას თვითონ ვიქტორ სანეევი ასე იხსენებდა წლების შემდეგ: "ერთ მშვენიერ დღეს სოხუმის მე-8 საშუალო სკოლის მოსწავლეები ფეხბურთს კალათბურთის მოედანზე ვთამაშობდით. კარად ფარის ძელებს ვიყენებდით. ერთ მომენტში დავარდნილ მეტოქეს გადავახტი და წამში სკოლის დირექტორის, ტაისია მალიგინას ხმა მომესმა, თავისთან მიხმობდა. მის გვერდით ტანხმელი კაცი იდგა. ქალბატონმა ტაისიამ იმ მამაკაცს ჩემზე მიუთითა და უთხრა: გაიცანით აკოფ სამველიჩ, ეს ვიქტორ სანეევია, ჩვენი ჩემპიონიო... ასე გავიცანი აკოფ კერსელიანი. მან თავის ჯგუფში მიმიწვია და ჩემი სპორტული კარიერაც დაიწყო..." 1968 წლის მექსიკის ოლიმპიადაზე ვიქტორ სანეევს ზუსტად ის ბავშვური სილაღე და ოპტიმიზმი სჭირდებოდა, როგორითაც კერსელიანს პირველად შეხვდა. 22 წლის ვიქტორი თავის პირველ ოლიმპიადაზე იღებდა მონაწილეობას, ჯოჯოხეთური ვარჯიშების შემდეგ, როცა უფრო მეტ საათს სავარჯიშო კომპლექსებში ატარებდა, ვიდრე ძილში, სანეევი ყველანაირი გამოწვევებისთვის მზად იყო, თუმცა არ წარმოედგინა ფინალურ ეტაპზე როგორი ომის გამოვლა მოუწევდა. დღემდე იმ ფინალს სასწაულს უწოდებენ. ჯერ იყო და იტალიელმა ჯუზეპე ჯენტილემ შედეგი 17 მეტრზე მეტი დააფიქსირა და ახალი რეკორდი დაამყარა. არცერთ საბჭოელ სპორტსმენს მანამდე, ასეთი შედეგი არ უჩვენებია. შემდეგ, სანეევმა თავის პირველი მსოფლიო რეკორდი დაამყარა, როცა 17 მეტრი და 23 სანტიმეტრი მიუთვალეს. კერსელიანმა გულში ლოცვა დაიწყო - "ოღონდ ახლა დასრულდეს თამაშები". ის ოცნებობდა ომზე, ქარბორბალაზე, წყალდიდობაზე, მეწყერზე, ნებისმიერ რამეზე, ოღონდაც შეჯიბრი დასრულებულიყო და მისი მოსწავლისთვის რეკორდი არავისთვის წაერთვა. ამასობაში ბრაზილიელი სპორტსმენი თავდაჯერებულად დადგა სასტარტო წერტილზე, გამოიქცა, შეასრულა ბრწყინვალე ნახტომი და შედეგში 17 მეტრი და 27 სანტიმეტრი დააფიქსირა. ეს კი ახალი მსოფლიო რეკორდი გახდა. სანეევს უკანასკნელი შანსი რჩებოდა. ის ყოველთვის მიიჩნევდა, რომ შეჯიბრი იქამდე გრძელდებოდა, ვიდრე ერთი ცდა მაინც იყო დარჩენილი. ვიქტორი მთელი ძალებით ცდილობდა უკანასკნელ შანსს კბილებით ჩასჭიდებოდა. გარბენის შემდეგ, სანაევმა პირველი ნახტომი გააკეთა, შემდეგ დაეშვა მიწაზე, საბოლოოდ ახტა და ქვიშის აუზში დაეცა. პირველი რაც გააკეთა, ტრიბუნისკენ გაიხედა, სადაც დაინახა, რომ კერსელიანი ტიროდა. დატანჯული სომეხის მდგომარეობამ სანეევი კიდევ უფრო შეაშინა, თუმცა უკვე რამდენიმე წამში მიხვდა, რაც ხდებოდა. მისი შედეგი 17 მეტრსა და 39 სანტიმეტრს გაუტოლდა, ბოლო შანსთან ერთად, ვიქტორმა მსოფლიოს ახალი რეკორდი დაამყარა და ოქროსაც დაეუფლა. "ბოლო ცდა მქონდა, პრუდენსიოს რეკორდი 17.27 იყო. ძალიან ბევრია, ძალიან, მაგრამ მესმოდა, რომ მე უკეთესი შედეგი მჭირდებოდა. სტადიონი ღრიალებდა, შინაგანად ჩემში კი აბსოლუტური სიჩუმე გამეფებულიყო. თავში მხოლოდ ეს ჩამესმოდა: "ფეხები, როგორც სიმები, არ დაუშვა მათი მოკეცვა". ნახტომის შემდეგ, ყველა მომვარდა, მილოცავდნენ, მხარზე ხელს მირტყამდნენ. ვიცოდი, რომ გავიმარჯვე, მაგრამ ვერ ვაცნობიერებდი ბოლომდე", - იხსენებდა მოგვიანებით სანეევი. ჩამოსვლისას სამშობლოში "გაი"-ს უფროსმა ოლიმპიადის გამარჯვებულს საჩუქარი დაახვედრა. მის ვოლგას ამშვენებდა ნომერი სერიით "17-39". ბავშვობაში სანეევს ფეხბურთი უყვარდა. ის პერიოდია, როცა მომავლი "ოქროს თაობის" ბიჭები ჯერ ნორჩები იყვნენ. ფეხბურთის თამაში მშობლიურ სოხუმში კარგად გამოსდიოდა. 5 წლიდან ჩაწერილი იყო სექციაში და ვარჯიშის მერეც მეგობრებთან თავს ირთობდა. ვიქტორის გუნდი მალევე გახდა გაგრის რაიონში პირველი, ხოლო თვითონ - ამ პირველობის მთავარი გასაღები იყო. სანეევს შეეძლო გამხდარიყო არა დიდებული ათლეტი ან ფეხბურთელი, არამედ კალათბურთელიც კი. ის 1962 წელს აფხაზეთის მთავარ გუნდშიც კი მიიწვიეს. მწვრთნელებს განსაკთრებით მისი ნახტომი მოსწონდათ და მასში პოტენციალს ხედავდნენ, თუმცა აკოფ კერსელიანმა მის ცხოვრებაში გადამწყვეტი როლი ითამაშა და იმ გზაზე დააყენა სპორტსმენი, რომელმაც ცოცხალ ლეგენდად აქცია. უნდა ითქვას, რომ მას გაუმართლა. გაუმართლა ასევე 1972 წლის ოლიმპიადაზე, თანაც ორმაგად. 1972 წლის 5 ნოემბერს, ვიქტორს არ ეძინა. 6 საათი იქნებოდა. უცნაური იყო. წინა დღით თავის მეორე ოლიმპიური ოქრო მოიგო და წესით, ბედნიერს ხანგრძლივად უნდა დაეძინა, თუმცა ოლიმპიური სოფლის საწოლში აქეთ-იქით ტრიალებდა, თავი უსკდებოდა, ვერ გაეგო, რა სჭირდა. დილის 7 საათზე სანეევმა ზღვის ტალღის ფერი საბჭოთა კავშირის სავარჯიშო ფორმა ჩაიცვა და სასეირნოდ გავიდა. თითქმის დაცარიელებული იყო სოფელი. სეირნობის დროს უკნიდან უცნობი მამაკაცი სწრაფი ნაბიჯით მიეპარა და უთხრა: There are terrorists, - უთხრა მან. "სად?" - ჰკითხა სანეევმა და 31 -ე კორპუსს გახედა. ერთ-ერთი აივნიდან მას კალაშნიკოვით შეიარაღებული კაცი უცქერდა, სახეს ნიღაბი უფარავდა. სანეევმა უკან დაიხია. იმ დღესაც მას გაუმართლა. "ალბათ, სურვილის შემთხვევაში მომკლავდა კიდეც", - იხსენებდა წლების შემდეგ. 5 სექტემბერს დილის 4 საათზე, პალესტინის "შავი სექტემბრის" "ბოევიკებმა" ისრაელის ოლიმპიური ნაკრების 11 წევრი მძევლად აიყვანეს. ორ სპორტსმენს კორპუსის აღების დროს ესროლეს, დანარჩენები ღამით დაიღუპნენ, როცა მიუნხენის სამხედრო აეროპორტიდან ტერორისტებმა ეგვიპტეში გაფრენა სცადეს. ნაწილი სროლას შეეწირა, ნაწილი - ყუმბარებს. იმ დილას სანეევის კარიერა შესაძლოა დასრულებულიყო, ისევე როგორც სხვა დანარჩენი სპორტსმენების, მაგრამ ვიქტორს გაუმართლა. აუცილებლად აღსანიშნავია, რომ მისი წარმატების ფუნდამენტი არაადამიანური შრომისუნარიანობა და დისციპლინა იყო. "მგონია, რომ ორი ადამიანის ნაცვლად ვარჯიშობდა. ერთხელ დავითვალეთ და ცალი ფეხით ხტუნვაში დაახლოებით, ჯამში 700 კილომეტრი აქვს გარბენილი. წარმოიდგინეთ, ეს მანძილი არის მოსკოვიდან-ლენინგრადამდე. ხოლო სპრინტის მანძილი, დაახლოებით მოსკოვი-თბილისის გზა არის - 2 000 კილომეტრი. ამ ადამიანს დასვენება უნდა აიძულოთ. სხვანაირად არ გაჩერდება. მე თვითონაც ფანატური დამოკიდებულება მაქვს ვარჯიშისადმი, მაგრამ დასვენების დღეებში და დღესასწაულებზე ვისვენებდი. ვიქტორი - ამ ყველაფერს არ აღიარებდა", - იხსენებს ვიტოლდ კრეერი. ადამიანი, შესაძლოა 3 ოქროს მედალს იგებდეს და ერთადერთი იყოს სპორტის ისტორიაში, ვინც კონკრეტულ დისციპლინაში 3-ჯერ დაეუფლა უმაღლესი სინჯის მედალს; არ არსებობდეს მისთვის დაბრკოლება, რასაც ვერ გადალახავდა, მაგრამ პოლიტიკა ერთადერთი ძალაა, რომელიც თუ წინ გადაგიდგება, ვეღარაფერს დაუპირისპირებ. სწორედ ასე დაემართა ვიქტორსაც. მოსკოვის ოლიმპიადაზე ჩირაღდანი მას უნდა აენთო. წარმოიდგენდა ხოლმე, როგორ მიაქვს ჩირაღდანი და "ლუჟნიკების" გადაჭედილი სტადიონი ტაშს უკრავს. ასეც იყო დაგეგმილი, თუმცა ბოლო მომენტში ყველაფერი შეიცვალა. "მოსკოვის კომპარტიის ხელმძღვანელმა გრიშინმა მოითხოვა, რომ სადღესასწაულო მისია რუს ბიჭს შეესრულებინა და არა სოხუმის მკვიდრს. ამის შესახებ შედარებით გვიან გავიგე", - მოუყვა სანეევი GQ-ს ჟურნალისტს. საბოლოოდ ცეცხლის ანთების პატივი კალათბურთელ სერგეი ბელოვს ერგო. მოსკოვის ოლიმპიადა ცოცხალი ლეგენდისთვის ბოლო ჩემპიონატი იყო. ტრავმებმა იმდენად გააწვალეს, რომ შეჯიბრიდან შეჯიბრამდე, ფაქტობრივად, იშლებოდა. მიუხედავად ყველაფრისა, მან მაინც ღირსეულად წარმოაჩინა თავი და ვერცხლის მედალს დაეუფლა. სხვათა შორის ოქროს მედალოსანი სხვა საბჭოელი, ესტონელი იაკ უუდმიაე გახდა. "რაც მქონდა დარჩენილი, იმ ნახტომში დავხარჯე. ჩავერჭე ქვიშაში და ვგრძნობ, რომ ადგომა აღარ შემიძლია. უბრალოდ ვეღარ ვდგები. "ვიქტორ, ადექი!" - ვუბრძანე ჩემ თავს - "ხომ არ იხოხავ ახლა ოთხზე." ავდექი როგორც იქნა, სკამამდე კოჭლობით მივხოხდი. მერე რა ხდებოდა ცუდად მახსოვს", - წერს ვიქტორი თავის მოგონებებში. მოსკოვის ოლიმპიადის შემდეგ, სანეევი სამშობლოში დაბრუნდა და მიხვდა, რომ არასტაბილური სიტუაციის გამო, აქ დარჩენა აღარ ღირდა. თანაც, 90-იანების დასაწყისში ავსტრალიიდან მოულოდნელი შეთავაზება მიიღო - სამუშაოს სთავაზობდნენ. "90-იანებში საქმე ასარჩევად არ იყო. მოვიდა შეტყობინება და მეუღლესთან და 15 წლის ვაჟთან ერთად, წავედი. იქაური ცხოვრება მომხიბვლელი იყო. ხელფასი ჩვენი დროისთვის მეფური - 900 დოლარი", - იხსენებს ვიქტორი. მეუღლესთან - იანასთან ერთად თუმცა კონტრაქტის ამოწურვას სირთულეები მოჰყვა. ვიდრე ახალ სამსახურს იპოვიდა, რა აღარ სცადა. ერთი პერიოდი პიცის დამტარებლადაც კი იმუშავა. "ერთხელ იმდენად გამიჭირდა, რომ გაზეთში ოლიმპიური ოქროს გაყიდვის განცხადება დავწერე. ყველაზე მეტი, რაც შემომთავაზეს 5 000 დოლარი იყო. მაგრამ დროულად მივხვდი და გადავიფიქრე. მალე კი სპორტის ინსტიტუტში მუშაობა დავიწყე", - ყვება სპორტსმენი. ფრაგმენტი სანეევის ინტერვიუდან: "ვინ მაკლია ყველაზე მეტად? დედა! ხშირად ვიხსენებ, როგორ ვერ ეგუებოდა დედაჩემი ერთადერთი ვაჟის შორეულ მგზავრობებს... მახსენდება, როგორ ზრუნავდა, რომ შინ ყველაფერი წესრიგში ყოფილიყო. ინსტიტუტიდან თუ სტადიონიდან დაბრუნებულს, ყველანაირად მიწყობდა ხელს, რომ კარგად დამესვენა... როგორ მიწესრიგებდა სპორტულ ფორმას - დედა ყოველდღე რეცხავდა და მიუთოვებდა, მიუხედავად იმისა, რომ ხშირად არც იყო საჭირო... მას სურდა სტადიონზე მისი შვილი არა მარტო ყველაზე ძლიერი, არამედ ყველაზე მოვლილი, ყველაზე სუფთა და ყველაზე ლამაზი ყოფილიყო! რა ენერგიას ხარჯავდა გემრიელი წვენების, ნახარშების, კომპოტების, მურაბების მომზადებაში! ახლაც თვალწინ მიდგას, როგორ იტანჯებოდა ჩემთან ერთად, როცა ტრავმას ვიშუშებდი. მახსენდება მისი ბალახები, ნაყენები, სველი საფენები, კომპრესები... საათზე დახედვა არ მჭირდებოდა: დედას არასდროს ავიწყდებოდა ჩემთვის სახვევის გამოცვლა, წამლის დალევა, მასაჟის გაკეთების შეხსენება... ერთ მშვენიერ დღეს დედა წავიდა. სამუდამოდ..." ავსტრალიაში ცხოვრებისას სანეევი ხშირად უყურებდა თავის ძველ გამოსვლებს. განსაკუთრებით კი სავსე "ლუჟნიკების" ფონზე მის უკანასკნელ ნახტომს. და შემდეგ, თითქმის შემთხვევით წააწყდა იააკ უუდმიაეს ნახტომის კინოგრამას. რაც ვიქტორმა ნახა, შოკში ჩააგდო, თვალს ვერ უჯერებდა. აღმოჩნდა, რომ ესტონელი წესის დარღვევით გამოვიდა, თუმცა რატომღაც მსაჯებმა თვალი დახუჭეს. მეოთხე ოლიმპიური ოქრო ნამდვილად მისი უნდა იყოს, მაგრამ ახლა სადღაც ბალტიისპირეთში... "უკვე მაშინ მთელი ქვეყანა პოლიტიკით სუნთქავდა. ბალტიის ქვეყნებთან დაძაბული ურთიერთობა გვქონდა, შეიძლება ამან ითამაშა თავის როლი", - იხსენებს ვიქტორი. კითხვაზე, - გენატრებათ სამშობლო? - სანაევი პასუხობს: "რა თქმა უნდა... ძალიან მენატრება ჩემი სოხუმი, სადაც ჩემი ახლობლები დარჩნენ. მენატრება დიღმის მასივში მე-14 სართულზე მყუდრო ბინა და კეთილი მეზობლები, რომლებიც ნათესავებივით მყავდნენ. დამღლელი, მრავალსაათიანი ვარჯიშები. თეთრი "ვოლგა" "გაზ - 21", რომელიც პირველი სერიოზული გამარჯვების შემდეგ ვიყიდე... იცით, სპორტული კარიერის განმავლობაში თითქმის ყველა პუბლიკაციაში მიწოდებდნენ "კენგურუს აფხაზეთიდან" ან "კენგურუს საქართველოდან". კენგურუს სამშობლო ავსტრალიაა და ალბათ სიმბოლურია, რომ ცხოვრების მიწურულს სწორედ ავსტრალიაში ვატარებ". ბოლო დროს სამჯერ გადაიტანა მენჯ-ბარძაყ სახსარზე ოპერაცია. "ცხოვრებით კმაყოფილი ვარ, მაგრამ აქამდე რომ ცოცხალი ვარ, ამას სასწაულის გარდა, ვერაფერს ვუწოდებ... ვნანობ თუ არა რამეს? - არა! დაუფიქრებლად გავივლიდი იგივე გზას. ამბობენ, სანეევი სპორტში "გაუმაძღარი" იყოო. პრინციპში, ეს სიმართლეა: არ ვოცნებობდი მანქანებზე, არც ბინაზე და არც სხვა რამეზე - ჩემი ცხოვრების მიზანი მხოლოდ სპორტული შედეგი იყო - მეტრები და სანტიმეტრები!" - ამბობს ვიქტორი. და მაინც, გასააზრებლადაც რთულია - ოლიმპიური ოქროს 3 მედალი და 1 ვერცხლის. ასეთი დონის სპორტსმენები საზღვარგარეთ ღმერთამდე ჰყავთ აყვანილი. ჩვენთან კი... ტიტულები: XIX, XX და XXI ოლიმპიური თამაშების ჩემპიონი - 1968 (მეხიკო, მექსიკა; 17.39 მეტრი), 1972 (მიუნხენი, გერმანიის ფედერაციული რესპუბლიკა; 17.35მ), 1976 (მონრეალი, კანადა; 17.29მ); XXII ოლიმპიადის ვერცხლის მედალოსანი - 1980 (მოსკოვი, საბჭოთა კავშირი; 17.24მ); ევროპის ჩემპიონატის გამარჯვებული - 1969 (ათენი, საბერძნეთი), 1974 (რომი, იტალია); ევროპის ჭერქვეშა ჩემპიონატის გამარჯვებული - 1970, 1971, 1972, 1975, 1976, 1977; ევროპის თასის მფლობელი - 1970, 1973, 1974, 1975; სსრკ ჩემპიონი - 1968, 1969, 1970, 1971, 1973, 1974, 1975, 1978; სსრკ ხალხთა სპარტაკიადის ჩემპიონი - 1971, 1975; მსოფლიო უნივერსიადის ჩემპიონი - 1971; საქართველოს საუკეთესო სპორტსმენი - 1968, 1972, 1976 (საქართველოს სპორტულ ჟურნალისტთა კავშირი); საბჭოთა კავშირის სპორტის დამსახურებული ოსტატი (1968); საერთაშორისო ოლიმპიური კომიტეტის, ვახტანგ გორგასლის I და II ხარისხის და ღირსების ორდენების კავალერი.


1999 წლის ქრონიკა შალვა ფაჩულია (პოლიტოლოგი): პრეზიდენტ ჯ. ბუშის კიევში გახმაურებული ვიზიტისას, როდესაც მან არა მარტო დემონსტრატიულად დაუჭირა მხარი სსრ კავშირის არსებობის შენარჩუნებას, არამედ უკრაინელთა ეროვნულ-განმათავისუფლებელ მოძრაობასაც (მათი სახით კი, ცხადია, სხვებსაც) მკაცრად დაუცაცხანა − აქაოდა, სსრ კავშირისაგან უკრაინის გამოყოფაზე ფიქრი როგორ გაბედეთო... პარალიზებული, მომაკვდავი სსრ კავშირის დღეები დათვლილი იყო, მის დაშლამდე სულ რაღაც „ხუთი წუთიღა“ რჩებოდა. და გამსახურდიას ხელისუფლებას რომ მანამდე მოეთმინა (რაც საქართველოს თავისთავად მისცემდა დამოუკიდებლობას), ქვეყანა უამრავ უბედურება-გაჭირვებას ასცდებოდა და, ალბათ, თავად ეს ხელისუფლებაც გადარჩებოდა... პრინციპში, გამსახურდიას ხელისუფლების დამხობა დასავლეთსაც აძლევდა ხელს და რუსეთსაც, რის გამოც, გამორიცხული არაა მათი რაიმე ფორმით მონაწილეობა ამ საქმეში... მართალია, სურვილის შემთხვევაში, დასავლეთსა და რუსეთს შეეძლოთ აქტიურად ჩარეულიყვნენ თბილისის 1991-1992 წლების დეკემბერ-იანვრის მოვლენებში და გამსახურდიას ხელისუფლება ეხსნათ, მაგრამ იგი, როგორც ჩანს, არც ერთს ესაჭიროებოდა და არც მეორეს: რაოდენ პარადოქსულადაც უნდა მოგვეჩვენოს, ორივე მათგანი პოლიტიკურ ფსონს უკვე ზ. გამსახურდიასაგან სრულიად განსხვავებულ პიროვნებაზე იყო ჩამოსული. ხოლო, საბოლოო ჯამში, თუ რომელ მხარეს გაუმართლებს ეს „ფსონი“, როგორც იტყვიან, დარჩენილი დრო გვიჩვენებს. იგი კი, პრინციპში, ბევრადაა დამოკიდებული იმაზე, თუ ნუვორიშთა უკვე საგრძნობლად გაფართოებულ, მაგრამ შინაგანი წინააღმდეგობით გახლეჩილ სოციალურ დაჯგუფებაში რომელი ფრთა გაიმარჯვებს, − მეწარმეებისა თუ კომპრადორული ბურჟუაზიის“ („საქ. რესპ“. 22 იანვარი, 1999).TK ილია II: „საოცარია ურთიერთობა ღვთისმეტყველებასა და მეცნიერებას შორის. ეს უძველესი საკითხია. ამაზე მსჯელობდნენ ქრისტეშობამდე და განსაკუთრებით პირველ საუკუნეებში. რა არის პირველადი − რწმენა თუ ცოდნა. სხვადასხვა მეცნიერი, სხვადასხვა ღვთისმეტყველი თავის აზრს გამოთქვამს, მაგრამ მე მინდა მოვიყვანო კლიმენტი ალექსანდრიელის აზრი, რომ პირველადი მაინც რწმენაა. ის ამბობს, რომ აქსიომა, ეს უკვე რწმენაა. ის რაც არ საჭიროებს მტკიცებას, ეს არის უკვე რწმენა. და აი, ამ რწმენაზე დაფუძნებული უნდა იყოს მეცნიერება. ორივე საჭიროა, ორივე აუცილებელია“ („თბ. სასულიერო აკადემია და სემინარია“. იანვარი, 1999).TK 1998 წლის 5 ნოემბერს თბილისის სასულიერო აკადემიის დაარსების 10 წლისთავი აღინიშნა („თბ. სასულიერო აკადემია და სემინარია“. იანვარი, 1999).TK სპარტაკ ქობულია: „გუშინ საქართველოს ეროვნული თანხმობის დარბაზის რიგგარეშე სხდომა გაიმართა, რომელიც ზვიად გამსახურდიას დაბადების 60 წლისთავს და ქვეყნის დამოუკიდებლობის აღდგენის შესახებ 1991 წლის საყოველთაო სახალხო რეფერენდუმის მე-8 წლისთავს მიეძღვნა. ეროვნული თანხმობის დარბაზის წევრმა, საქართველოს რეფორმატორთა კავშირის თავმჯდომარემ ბაკურ გულუამ მემატიანის სიზუსტით და პირდაპირობით მოუთხრო შეკრებილთ 1991-92 წლის მოვლენებზე, ზვიად გამსახურდიას ცხოვრებისა და მოღვაწეობის უცნობ დეტალებზე, მესამე ძალის გამთიშველ პოლიტიკაზე და ერის დღევანდელ უმთავრეს მიზანზე − საერთო ეროვნული თანხმობით გადავარჩინოთ საქართველოს მომავალი... ეროვნული დარბაზის წევრებმა და მოწვეულმა სტუმრებმა − ვახტანგ ბოჭორიშვილმა, რუსუდან ბერიძემ, გიორგი გაჩეჩილაძემ, რომან გვენცაძემ, აკაკი სიხარულიძემ, გელა ჩორგოლაშვილმა და სხვებმა გულახდილად ისაუბრეს საქართველოს უახლესი ისტორიის ერთ-ერთ თვალსაჩინო, მაგრამ ტრაგიკული პიროვნების, სამშობლოს დიდი პატრიოტის ზვიად გამსახურდიას წვლილზე ეროვნულ-განმათავისუფლებელ მოძრაობაში“ („საქ. რესპ“. 31 მარტი, 1999).TK მამუკა გიორგაძე (სახალხო პარტიის თავმჯდომარე): „ზვიად გამსახურდიამ დიდი როლი შეასრულა საქართველოს პოლიტიკურ ცხოვრებაში. ეროვნული მოძრაობის აღმავლობის პერიოდში, მაშინ, როდესაც ჩვენ ყველანი ერთად ვიყავით, ზვიადი ერთ-ერთი თვალსაჩინო ფიგურა იყო. მას ვერავინ დაუკარგავს ისეთი მნიშვნელოვანი პოლიტიკური აქტების განხორციელებას, როგორიც იყო 31 მარტის რეფერენდუმი და 9 აპრილის დამოუკიდებლობის დეკლარაცია... მოგვიანებით განვითარებულმა ტრაგიკულმა მოვლენებმა და ძმათამკვლელმა ომმა (რომელსაც საფუძვლად მრგვალი მაგიდის შიგნით მომხდარი განხეთქილება დაედო), ნათლად დაგვანახა, რომ მხოლოდ კეთილშობილური იდეები და პატრიოტიზმი საკმარისი არ არის ისეთი მძიმე ტვირთის ასაწევად, რასაც სახელმწიფოს მართვა ჰქვია... ზვიადის გარემოცვა, რომელიც იმთავითვე ამორფულ, განსხვავებული შეხედულებებისა და ზნეობის პირთა გაერთიანებას წარმოადგენდა, სახელმწიფო მმართველობის კრიზისის მთავარ ფაქტორად იქცა“ („საქ. რესპ“. 31 მარტი, 1999).TK მიხეილ ნანეიშვილი (ლიბერალურ-დემოკრატიული ეროვნული პარტიის თავმჯდომარე): „კომუნისტურ პერიოდში ზვიად გამსახურდიამ დიდი როლი შეასრულა ეროვნული მოძრაობის აღორძინების საქმეში, რაშიც მას გვერდში ედგა მერაბ კოსტავა, რომლის როლიც, ასევე, არანაკლები იყო. მაგრამ, მას შემდეგ, რაც გამსახურდია დააპატიმრეს და საჯაროდ მოინანია თავისი დანაშაული საბჭოთა ხელისუფლების მიმართ, მისი ავტორიტეტი ჩვენს საზოგადოებაში, ყოველ შემთხვევაში, საზოგადოების გარკვეულ ნაწილში, აშკარად შეილახა. ასეთი შთაბეჭდილების შემუშავებაში, რა თქმა უნდა, დიდი როლი შეასრულა კოსტავას სრულიად საპირისპირო ქცევამ, რამაც ეს ადამიანი უკვე მაშინვე აქცია ეროვნულ გმირად... მერაბ კოსტავას დაღუპვამ ზვიად გამსახურდიას, თუ შეიძლება ასე ითქვას, ხელები გაუხსნა და ამიერიდან იგი ეროვნულ მოძრაობაში მოქმედებდა, როგორც გარკვეული ავტორიტარული მეთოდების დამნერგავი. მთელი მისი მოქმედება მიმართული იყო იქითკენ, რათა ეროვნული მოძრაობა დიქტატის ქვეშ მოექცია... უნდა ითქვას, რომ გამსახურდიამ თავისი პრეზიდენტობის დროს, ძალიან მძიმე შეცდომები დაუშვა − კერძოდ, ეთნოკონფლიქტებთან დაკავშირებით, რამაც საქართველოს საზღვარგარეთ ძალიან ცუდი რეპუტაცია შეუქმნა... მას შემდეგ, რაც გამსახურდიას ხელისუფლება დაემხო, იგი ჩეჩნეთში გახიზნული განაგრძობდა ისეთ მოქმედებას, რომელიც აშკარად ძირს უთხრიდა საქართველოს დამოუკიდებლობას... საქართველოს დსთ-ში გაწევრიანების გამო მე ჩვენს ახლანდელ პრეზიდენტს ოპოზიციაში ჩავუდექი, მაგრამ აქვე უნდა ვაღიარო, რომ დსთ-ში ჩვენი გაწევრიანება იძულებითი ნაბიჯი იყო. ეს იმ დროს მოხდა, როცა პრეზიდენტყოფილის ცნობილი ლაშქრობა საქართველოს ახალი სამოქალაქო ომით ემუქრებოდა. ამიტომაც მიმაჩნია, რომ ყოფილი პრეზიდენტის მომხრეებმა ჯეროვნად უნდა გაითვალისწინონ მათთვის სათაყვანებელი პრეზიდენტის ამ პოლიტიკური აქციის მნიშვნელობა, რომლის გამოც საქართველოს ხელისუფლება იძულებული გახდა საქართველო დსთ-ში შეეყვანა... ჩემი ზოგადი შეფასება გამსახურდიას პოლიტიკური მოღვაწეობისა, განსაკუთრებით მაშინ, როცა იგი ხელისუფლების სათავეში მოვიდა, არის უკიდურესად უარყოფითი. ზვიად გამსახურდიას პრეზიდენტობის პერიოდს საქართველოს უახლესი ისტორიის ერთ-ერთ ყველაზე სამარცხვინო და შავბნელ ხანად მივიჩნევ“ („საქ. რესპ“. 31 მარტი, 1999).TK აკაკი ასათიანი (ქართველ ტრადიციონალისტთა კავშირის თავმჯდომარე): „ზვიადი მეტად თავისებური მოვლენა იყო. ნურავინ ნუ დაადანაშაულებს მას იმაში, თუ რატომ გახდა „მესია“. მან მეტად მძიმე მისია იტვირთა და ეს სიცოცხლის ფასად დაუჯდა... ყველამ იცოდა, რომ ზვიადი ადრეული ასაკიდან იბრძოდა საქართველოს დამოუკიდებლობისათვის, რისთვისაც დევნიდნენ. საზოგადოებრიობამ, ყოველ შემთხვევაში მისმა გარკვეულმა ნაწილმა, მას ცნობილი მონანიებაც აპატია, იმიტომ რომ, როცა მისი თანამემამულეები რესტორნებში ქეიფობდნენ, იგი იდევნებოდა. ვფიქრობ, მისთვის საყვედური მხოლოდ იმას შეეძლო ეთქვა, ვისაც მასზე მეტი ჰქონდა გაკეთებული. ასეთი კი მხოლოდ მერაბ კოსტავა იყო და ისიც გვერდში ამოუდგა... ზვიად გამსახურდია პოლიტიკური ლიდერი იყო და არა სახელმწიფოს მეთაური. საფრანგეთის მაშინდელმა პრეზიდენტმა მიტერანმა ერთი ქართველი ემიგრანტის პირით შემოუთვალა, არ შეიძლება პრეზიდენტი მიტინგებს მართავდესო“ („საქ. რესპ“. 31 მარტი, 1999).TK თემურ მასხულია: „იქიდან გამომდინარე, რომ ჩემთვის ცნობილი იყო, შ. კვირაიას ხელმძღვანელობით პირთა ჯგუფის მიერ 1995 წლის 29 აგვისტოს ტერაქტის ინსცენირების ფაქტი, რაზეც დაკავებისთანვე ოფიციალურად განვუცხადე გამოძიებას, შ. კვირაია იძულებული გახდა ჩემთვის ეს ბრალდება მოეხსნა და გაენადგურებინა გამოძიებისათვის მიცემული ჩემი 10-მდე ჩვენება 1995 წლის 29 აგვისტოს ტერაქტთან დაკავშირებით... შ. კვირაია საბჭოთა კავშირის დროს იყო სახელმწიფოს უშიშროების კომიტეტის მესამე სამმართველოს აგენტი და ამჟამად არის რუსეთის საგარეო დაზვერვის, კერძოდ, გენერალ ერინის აგენტი, რასაც ადასტურებს მისი ბოლოდროინდელი ვიზიტი მოსკოვში და შეხვედრები რუსეთის სპეცსამსახურების „ბოსებთან“... ჩემი უდანაშაულობა ნიშნავს ე. შევარდნაძის გარემოცვის დამნაშავეობას ჩემი კონსტიტუციური უფლებების ხელყოფაში... ჩემი დაპატიმრების დღიდან მე ვცდილობდი არა თავის მართლებას იმ ბინძურ ბრალდებებში, რაც უშიშროების სამინისტრომ წამომიყენა, არამედ იმის მიღწევას, რომ თქვენსა და „ოტარიდელთა“ წინაშე პირნათელი ვყოფილიყავი“ („ლიტ. საქ“. 2-9 აპრილი, 1999).TK საპატრიარქოს განცხადება: „საქართველოს საპატრიარქო გამოთქვამს გულისტკივილს 3 მაისს რუსთავი 2-ის საინფორმაციო გადაცემის გამო, სადაც გატარებული იყო აზრი იმის შესახებ, თითქოს დაპირისპირებამ ეკლესიას და სახელმწიფოს შორის კულმინაციას მიაღწია, რომ განსხვავებული შეხედულების გამო კათოლიკოს-პატრიარქი არ მივიდა პარლამენტის სხდომაზე და სხდომა ჩაიშალა, რომ საპატრიარქოს ინიციატივით უნივერსიტეტის წინ სტუდენტთა საპროტესტო გამოსვლას ჰქონდა ადგილი... მიგვაჩნია, რომ აღნიშნული საკითხის ირგვლივ შექმნილი ვაკუუმი ისედაც იწვევს ხალხის გაღიზიანებას. ამგვარი განცხადებები კი ხელს უწყობს სიტუაციის ხელოვნურ დაძაბვას, რაც გაუთვალისწინებელი შედეგებისკენ უბიძგებს საზოგადოებას“ („საქ.რესპ.“ 5 მაისი, 1999).GK საქართველოს საპატრიარქოს პრესცენტრმა გაავრცელა განცხადება, რომელშიც უარყოფილია ზოგიერთი საინფორმაციო წყაროს ცნობა იმის თაობაზე, რომ ბატონმა გრეგორ გუროფმა განძის გატანის საკითხი თითქმის ორი წლის წინათ შეათანხმა ამერიკის შეერთებულ შტატებში ვიზიტად მყოფ სრულიად საქართველოს კათოლიკოს-პატრიარქთან... „ქართული ხელოვნების ნიმუშების გატანაზე გუროფმა ამერიკის შეერთებულ შტატებში ერთ-ერთ ზეიმზე ზოგადად მართლაც უთხრა ამის თაობაზე კათოლიკოს-პატრიარქს, მაგრამ საერთოდ არ ჩაუყენებია საქმის კურსში, თუ რა სახის განძზე და გამოფენაზე იყო საუბარი. სამწუხაროდ, მისი უწმინდესობისა და საქართველოს საპატრიარქოსათვის, ისევე როგორც ფართო საზოგადოებისთვის, დღესაც კი უცნობია როგორც გასატანად გამზადებული ნივთების სია, ასევე უცხოელთა მიერ შემოთავაზებული პირობების და მოლაპარაკებების შედეგები,“ − ნათქვამია განცხადებაში („საქ.რესპ.“ 18 მაისი, 1999).GK საქართველოდან ეროვნული საგანძურის გატანის საკითხი სტუდენტთა შიმშილობის საგანს არ უნდა წარმოადგენდეს, მიაჩნია თბილისის სახელმწიფო უნივერსიტეტის კლასიკური ფილოლოგიის კათედრის გამგეს რისმაგ გორდეზიანს. მისი თქმით, ამ საკითხის გადაწყვეტისას მხოლოდ სპეციალისტების აზრია გასათვალისწინებელი. გორდეზიანის აზრით, სტუდენტების აღელვება ინფორმაციის ნაკლებობამ განაპირობა. ამასთან, მან არ გამორიცხა, რომ მოშიმშილე სტუდენტებზე გარკვეული პოლიტიკური ძალები ზეგავლენას ახდენენ („საქ.რესპ.“ 19 მაისი, 1999).GK სოზარ სუბელიანი: „რუსეთის ეკლესია ძალიან ხშირად და ძალიან უცერემონიოდ ერევა არა მხოლოდ საქართველოს, არამედ სხვა მართლმადიდებელი ეკლესიის საქმეებში, მათ შორის, პოლიტიკური მიზნითაც... საქართველოს ეკლესია რომ გამონაკლისი არ არის, ამას კონსტანტინეპოლის მთავარი ეპისკოპოსი და მსოფლიო პატრიარქი ბართლომე I ადასტურებს: „მოსკოვის საპატრიარქოს კანონსაწინააღმდეგო დაუდევრობანი და დამპყრობლური ქმედებანი საკუთარი იურისდიქციის მიღმა ხშირად ძაბავს მოსკოვის საპატრიარქოს ურთიერთობებს სხვა მართლმადიდებელ ეკლესიებთან და კონსტანტინეპოლის დედა ეკლესიასთანაც“... მართლმადიდებლობისთვის დემოკრატია არა თუ არ შეიძლება მიუღებელი იყოს, პირიქით, ყველაზე მისაღები ფორმაციაა. დემოკრატიის საფუძველი სწორედ ქრისტიანობაა... ჟურნალ „ივერიის გაბრწყინების“ რედაქტორი გიორგი გაბაშვილი წერს: „დასავლური სული არის სული ცოდვის, ხრწნილებისა და ღვთისმბრძოლობის... ჩვენ აპოკალიფსურ დროში ვცხოვრობთ: ქრისტეს ჭეშმარიტი ეკლესიის წინააღმდეგ მთელი მძვინვარებით აღსდგა ჯოჯოხეთიდან გამოშვებული სატანა თავისი დემონური იერარქიითა და გადაბირებული კაცობრიობით. ჩვენ უკვე მიჯრით მივადექით ანტიქრისტეს მეუფების ეპოქას, როდესაც მართლმადიდებელთა სისხლი კოკისპირულ წვიმებად დაიღვრება მთელ მსოფლიოში. სექტანტების თავდასხმა საქართველოზე ჩვენი ეკლესიის მომავალი დევნილების პრელუდიაა. მთელი პასუხისმგებლობით ვაცხადებთ: მწვალებელთა ინტერვენცია სტიქიური მოვლენა არ გახლავთ, ის დაგეგმილია დასავლეთის სპეცსამსახურების მიერ და ხორციელდება თავის მკაცრი განრიგით“... ეკლესიის მრავალ წევრს სწამს და სჯერა ამ „მთელი პასუხისმგებლობით გაცხადებული“ ბოდვის... ეკლესია კი ამ ბოდვას ოფიციალურ შეფასებას არ აძლევს. არ ჩანს ეკლესიის პოზიცია, არ განიმარტება, რას ფიქრობს ეკლესია ყოველივე ამის შესახებ. არ განიმარტება, რომ მეორედ მოსვლის ჟამი დაფარულია და არავინ იცის მისი დრო და ჟამი და, ცხადია, არ იცის გიორგი გაბაშვილმაც. როდესაც ასეთი ანტიქრისტიანული ბოდვა უპასუხოდ რჩება, იქმნება შთაბეჭდილება, რომ ამ აზრს საპატრიარქოც იზიარებს... საპატრიარქო მრავალი წლის განმავლობაში უპასუხოდ ტოვებდა ეკლესიის წიაღში მიმდინარე ანტიეკუმენისტურ ისტერიას, ისე, რომ არ აფიქსირებდა თავის პოზიციას. საბოლოოდ, პოზიციის დაუფიქსირებლობამ ეკლესია ლამის სერიოზულ განხეთქილებამდე მიიყვანა... საქართველოს მართლმადიდებელი ეკლესია, როგორც ორგანიზაცია, დემოკრატიულ სახელმწიფოს დახმარებას სთხოვს ისეთ სფეროებში, როგორიცაა სექტანტებთან ბრძოლა, არატრადიციული კონფესიების აკრძალვა, მოითხოვს მართლმადიდებელი ეკლესიის განსაკუთრებული როლის აღიარებას შესაბამისი პრივილეგიების მიცემით და მეტიც − მართლმადიდებლობის სახელმწიფოებრივ იდეოლოგიად გამოცხადებას... სრულიად საქართველოს კათოლიკოს-პატრიარქმა ილია II საქართველოს ევროსაბჭოში გაწევრიანებასთან დაკავშირებით პარლამენტში წარმოთქმულ სიტყვაში სექტების შესახებ ბრძანა: „ზოგიერთს ჰგონია, რომ ეს მხოლოდ ეკლესიის გადასაჭრელი პრობლემაა. არა, ბატონებო, ეს, უპირველეს ყოვლისა, სახელმწიფოს გადასაჭრელი საკითხია“. პატრიარქმა სამაგალითო ნიმუშად სომხეთი და აზერბაიჯანი მოიყვანა, სადაც კანონით იქნა აკრძალული ან შეზღუდული სექტების მოღვაწეობა. ჯერ ერთი, სომხეთი და აზერბაიჯანი არ წარმოადგენენ დემოკრატიის სანიმუშო ქვეყნებს. ისინი მართლმადიდებელს არც ჭეშმარიტი სარწმუნოების ეტალონად გამოადგება. თანაც, გაუგებარია, როგორ უნდა დაუპირისპირდეს სახელმწიფო მის ხელთ არსებული იარაღით (პოლიცია, უშიშროება და ა.შ.) ქადაგებას! თუ ლაპარაკია სექტების დევნასა და აკრძალვაზე, ამით მართლმადიდებლობა ვერაფერს მოიგებს. მეტიც, მდევნელის როლში, თუნდაც ეს სახელმწიფოს დახმარებით განხორციელდეს, ეკლესია უთუოდ დაკნინდება სულიერად, დევნილები კი, პირიქით, დევნილის გვირგვინის მოპოვებით საზოგადოების თვალში აშკარად მოგებული დარჩებიან... საფუძველშივე მიუღებელია ნებისმიერი მოთხოვნა, რომ მართლმადიდებლობა გახდეს სახელმწიფო იდეოლოგია ან ამ იდეოლოგიის შემადგენელი ნაწილი, ხოლო რაც შეეხება ეკლესიისა და სახელმწიფოს ერთიანობას, ეს საკმაოდ საშიში იდეაა, რადგან იგი პრაქტიკაში აუცილებლად გამოიწვევს სარწმუნოების იდეოლოგიად ქცევას და ეკლესიის საქმეებში სახელმწიფოს ჩარევას“ („კავკასიონი“. 9-15 ივნისი, 1999).TK თამბაქოს საწინააღმდეგო ეროვნული ცენტრი: „სააქციო მარკების შემოღების შემდეგ სიგარეტი მიატოვა მწეველთა 17 პროცენტმა, მაგრამ ერთ თვეში უმრავლესობამ ისევ დაიწყო მოწევა და გადაწყვეტილების ერთგული დარჩა მხოლოდ 3 პროცენტი“ („კავკასიონი“. 9-15 ივნისი, 1999).TK დეკანოზი ბასილ კობახიძე: „დასავლური კულტურა და ცხოვრების წესი არის ღრმად ქრისტიანული...დასავლეთიდან წამოსული იდეებისა თუ სხვადასხვა კულტურული ფასეულობების უმრავლესობა არის დადებითი და ქრისტიანული... დასავლეთის პოლიტიკოსების გარკვეული ნაწილი ცდილობს, ახლადგათავისუფლებულ ქვეყნებს, მაგალითად საქართველოს, თავს მოახვიოს განყოფა საზოგადოებასა და ეკლესიას შორის, რაც თვით ევროპის ქვეყნებშიც არ ხორციელდება პრაქტიკულად. თუ ჩვენთან მიაღწევენ ამას, ეს იქნება, უპირველეს ყოვლისა, ეკლესიის ბრალი, სასულიერო პირთა ბრალი, რომლებიც ვერ ასრულებენ თავიანთ მოვალეობას, ხშირად გამოთქვამენ დადებით და სწორ აზრებს, მაგრამ ისეთი ფორმით, რომ ეს აზრი ხდება მიუღებელი... უარყოფით შედეგებს მოიტანს როგორც მართლმადიდებლობის სახელმწიფო რელიგიად გამოცხადება, ისე ეკლესიის სრული განდევნა საზოგადოებრივი ცხოვრებიდან... ერთადერთი გარანტია, რომ ეკლესია ბრძნულად განახორციელებს თავის პოლიტიკას, შეიძლება იყოს მხოლოდ სასულიერო პირთა მაღალი ზნეობა და ინტელექტუალური დონე... დასავლურ ლიბერალურ დემოკრატიაში არის ბევრი დადებითი, რის საფუძველშიც სწორედ ქრისტიანობაა. დასავლურ ლიბერალურ დემოკრატიაში ერთ-ერთი უმთავრესი არის ის, რომ უზენაეს ფასეულობად მიჩნეულია პიროვნება. ის, რომ პიროვნების უფლებები უნდა იყოს დაცული, არის მთლიანად ქრისტიანული პრინციპი... რაც შეეხება ჰომოსექსუალისტებს, ისინი იყვნენ კომუნისტების პერიოდში, არიან ახლაც. ამერიკაში და ევროპაში ქრისტიანი თეოლოგების მიერ დამუშავებულია სპეციალური ლიტერატურა, შექმნილია სპეციალური ცენტრები, სადაც ასეთ ადამიანებს ეხმარებიან იმ გაგებით, რომ ეს სენი დაძლიონ... მათ, ისევე როგორც სხვა ადამიანებს, აქვთ ადამიანური უფლებები, ისინი არიან ღვთისშვილები, მაგრამ, სამწუხაროდ, არიან ამგვარ მდგომარეობაში... იმდენად არ არის საშიში სექტანტური მოღვაწეობა თუ სხვა მსგავსი ფენომენები, როგორც ის უფსკრული, რომელიც ნელ-ნელა იზრდება საქართველოს ეკლესიასა და საზოგადოებას შორის და, კერძოდ ეკლესიასა და ინტელიგენციას, ეკლესიასა და ახალგაზრდობას შორის... სტატისტიკური მონაცემების მიხედვით, ყველაზე რელიგიური ქვეყანა მსოფლიოში არის ამერიკა − ყველაზე მეტი ქრისტიანი ესწრება წირვას კვირაობით“ („კავკასიონი“. 9-15 ივნისი, 1999).TK ჯანსუღ ჭყონია: „ედუარდ შევარდნაძე ახალ-ახალ კავშირებს აბამდა დასავლეთთან. რუსეთს ეს არ მოსწონდა და მისი დასჯა გადაწყვიტა: ჩამოიყვანა გამსახურდია, შევარდნაძეს დაუპირისპირა, დაჰპირდა სკამის დაბრუნებას, და სული მიაყიდვინა. გამსახურდია მისი ქვეყნის წინააღმდეგ, მტერთან ალიანსში შევიდა. მაგრამ რუსეთი რა რუსეთია, თუ ქართველი არ მოატყუა. ასე შევიდა საქართველო დსთ-ში, ასე ჩააყენა რუსმა ჯარი საქართველოს დასაყოფად. ე. შევარდნაძის შეცდომებმაც დიდი როლი შეასრულა ამ უბედურებაში. მაგრამ ის იყო შეცდომები, ზოგჯერ იძულებითი შეცდომები, მაგრამ არა ღალატი, არა წინასწარგამიზნული ქმედება, არა ქვეყნის გაყიდვა“ („საქ. რესპ“. 23 ივნისი, 1999).TK რობერტ ბარაბაძე: „ყველა ქართველს ძვალსა და რბილში აქვს გამჯდარი განუმეორებელი თვისება − სტუმართმოყვარეობა და თავისი ნახელავის სხვის წინაშე ღირსეულად წარმოჩენა. მით უმეტეს, როდესაც ექსპონატების დაბრუნება და ხელშეუხებლობა გარანტირებულია. ვინც ეწინააღმდეგება ქართული კულტურის ნიმუშების მსოფლიოში საგამოფენოდ ექსპონირებას, ის ეწინააღმდეგება საქართველოს, მისი ხალხის ადათსა და წესებს. ასეთებზე უთქვამს დიდ ილიას: „...უჩინარი, ...უშფოთველი, ქვემძრომელი, ...თვალაბმული, თავაკრული, ...ყველა ყრუი, ყველა ცრუი, ...მცირე, დიდი, ყველა ფლიდი, ცუღლუტი და მანკიერი, ...მტვერწაყრილი, თავდახრილი, ყოვლად უქმი, უდიერი, უზღუდონი, გზამრუდენი, არგამტანი და ცბიერი, მტრის არმცნობი, მოყვრის მგმობი, გარეთ მხდალი, შინ ძლიერი, არ რის მქონე, არ რის მცოდნე, უზრუნველი და მშიერი“... ქართული საგანძური საგამოფენოდ აუცილებლად უნდა გაიტანონ, ამერიკის შეერთებულ შტატებში გამოფენის ჩაშლა საქართველოს შერცხვენა იქნება” („საქ.რესპ.“ 4-5 ივლისი, 1999).GK ზურაბ ოიკაშვილი: „საქართველოს მეცნიერებათა აკადემიის სხდომათა დარბაზში გაიმართა საქართველოს კულტურული საგანძურის დაცვის კომისიის პირველი სხდომა, რომელიც საკმაოდ პოლემიკური გამოდგა... კამათის საგნად იქცა ამერიკის შეერთებულ შტატებში საქართველოსადმი მიძღვნილი გამოფენების გამართვისა და კულტურულ-სამეცნიერო მოწყობის საკითხები. ნაკლებად, მაგრამ მაინც, პარალელურად არც სხვა საჭირბოროტო საკითხები დარჩენილა ყურადღების გარეშე... ათსაათიანი სხდომის შემდეგ, აზრის გამოთქმა, ვითარების მოკლე კომენტირება ვთხოვე კომისიის თავმჯდომარეს, კულტურის მინისტრს ვალერი ასათიანს: „კმაყოფილი ვარ, რომ ბევრმა გამოთქვა საკუთარი აზრი, მაგრამ ჩემში უკმაყოფილება, უკმარისობის გრძნობა გამოიწვია იმან, რომ ძირითადი აქცენტები ამერიკის შეერთებულ შტატებში გასამართ გამოფენაზე გადავიდა და არსებითი ხასიათის პრობლემატიკაზე წინადადებებმა და მოსაზრებებმა ნაკლებად გაიჟღერა, მაგრამ ეს ხომ პირველი შეკრება იყო, ყველაფერი წინ არის, ვფიქრობ, მუშა-ჯგუფების პრაქტიკული მოღვაწეობის მეოხებით, უკვე სექტემბერში გვექნება სახელმწიფო პროგრამის პროექტი“ („საქ.რესპ.“ 9 ივლისი, 1999).GK ჯანსუღ ჭყონია: „ჩვენი საგანძურის საზღვარგარეთ გატანასთან დაკავშირებით (იგულისხმება ამერიკის შეერთებულ შტატებში საქართველოსადმი მიძღვნილი გამოფენებისა და სამეცნიერო-კულტურულ ღონისძიებათა გამართვა), საკმაოდ დიდი აჟიოტაჟია ატეხილი... მე გატანის მომხრეთა მხარეს დავდექი, რამეთუ ვთვლი, ყველაფერი უნდა გავაკეთოთ იმისთვის, რომ ჩვენი თავი სხვას გავაცნოთ... სჯობს, ჩვენი ახირებები გვერდზე გადავდოთ და ქვეყნის სახელისთვის ვიზრუნოთ. მაკვირვებს, თუ რატომ ემთხვევა ამ შემთხვევაში ერთმანეთს ზვიადისტთა და ეკლესიის მსახურთა პოზიციები. ეკლესიის მხარდაჭერას დიდი მნიშვნელობა ექნებოდა საგანძურის გატანასთან დაკავშირებით და ფრიად საწყენია... ძველად, როდესაც ქართული ჯარი საომრად მიდიოდა, თვითონ ეკლესია გამოიტანდა ხოლმე ყველაზე ძალმოსილ ხატს და ჯარს წინ წარუმძღვარებდა მფარველად და იმედად. ჩვენ ახლაც ხომ ბრძოლაში ვართ?.. გატანის ნახევრადმოწინააღმდეგეები გარანტიებს მოითხოვენ, თანაც ისეთ გარანტიებს, რომლებიც მხოლოდ ღმერთის კომპეტენციაში მიდის. ასეთებს მივმართავ: შარზე ნუ ხართ! იმას ეცადეთ, რომ თქვენი ქვეყნის სახელი გარეთ გავიდეს და იქიდან შარავანდედით დაგვიბრუნდეს. ეს არის მამულიშვილობა და არა ის, რომ არავის არაფერი ვაჩვენოთ, რკინის კარებიან ბნელ ოთახში ჩავიკეტოთ ნივთებთან ერთად და ამგვარად მივაბაროთ სული უფალს“ („საქ.რესპ.“ 9 ივლისი, 1999).GK საპატრიარქოს განცხადება: „12 ივლისს სატელევიზიო არხის „რუსთავი 2“-ის საინფორმაციო გამოშვება „კურიერმა“ განაცხადა, რომ მორწმუნეთა ტრადიციული მსვლელობას თბილისიდან მცხეთამდე წელს საპროტესტო ხასიათიც აქვს. ამასთან დაკავშირებით შევნიშნავთ, რომ ამგვარი მომლოცველობითი მსვლელობა არავითარ შემთხვევაში არ ატარებს საპროტესტო ხასიათს... წელს მორწმუნეები განსაკუთრებულ ლოცვებს აღავლენდნენ აგრეთვე იმისთვის, რომ საქართველოდან საზღვარგარეთ არ გაიტანონ საეკლესიო სიწმინდეები, რითაც ისინი დაზიანების აშკარა საფრთხეს გადაურჩებიან; და, აგრეთვე, იმისთვისაც, რომ ყველა სიწმინდე, რომელიც საქართველოს სხვადასხვა მუზეუმში ინახება, გადაეცეს ეკლესიას საკუთრებაში“ („საქ.რესპ.“ 15 ივლისი, 1999).GK რუსუდან ლორთქიფანიძე: „საქართველოში ახალი განხეთქილება არ შეიძლება − კატეგორიულად განაცხადა მთავრობის გუშინდელ სხდომაზე საქართველოს პრეზიდენტმა ედუარდ შევარდნაძემ, როდესაც იგი კვლავ ეროვნული განძის გატანის საკითხს შეეხო... მან იცის, როდესაც ქვეყანა აღმშენებლობისკენ მიდის, ნებისმიერი განხეთქილება არის ბიძგი უკუსვლისკენ. მით უფრო, ამ სიმწარისგან ჯერ კიდევ გვარიანად გვაქვს მოკვეთილი კბილი. რამდენი სისხლი, რამდენი ნგრევა და უბედურება გვაგემა განხეთქილებამ სულ ახლო წარსულში. ამიტომაც, როდესაც დღეს საქართველო შერიგების გზით მიდის, ედუარდ შევარდნაძე ეროვნულ თანხმობას უპირველეს საზრუნავად აცხადებს... ეროვნული განძის ამერიკის შეერთებულ შტატებში საგამოფენოდ გატანის ერთ-ერთი ინიციატორი, როგორც ედუარდ შევარდნაძემ აღნიშნა, თვითონ იყო... პრეზიდენტის თქმით, „საქართველოს აქვს ის სიმდიდრე, რომლის შესახებაც დღევანდელმა მსოფლიომ პრაქტიკულად არაფერი იცის... მაგრამ რადგან გამოჩნდა სხვა აზრი, საწინააღმდეგო და რადიკალური, მე არ შემიძლია დღეს დავუშვა, რომ არ გავითვალისწინო, არის თუ არა ეროვნული თანხმობა ამ საკითხთან დაკავშირებით... მე არ შემიძლია დავუშვა, რომ არჩევნების წინ 200, 300, და 400 ახალგაზრდა იჯდეს და შიმშილობდეს. არ იქნება ეს სწორი. მე არ შემიძლია დავუშვა, რაღაც განხეთქილება საერო და საეკლესიო ხელისუფლებას შორის, ეს წარმოუდგენელია... ვთხოვ კულტურის მოღვაწეებს გაგებით შეხვდნენ ამას, საქართველოში ახალი განხეთქილება არ შეიძლება. ჩვენ მივდივართ შერიგების გზით. ამ პრობლემების დარღვევის გზით, რომლებიც არსებობდა, რომლებმაც გათიშა ქვეყანა და ამდენი სისხლი დაიღვარა... ჩვენ მის უწმინდესობასაც უნდა გავუწიოთ ანგარიში. მე არ ვიცი, როგორი აზრისაა ამ საკითხზე სინოდი... როგორც მე ვიცი, სინოდი ძალიან ნეგატიურად უყურებს. მისაღებია თუ არ არის მისაღები, ეს სხვა საკითხია, მაგრამ ანგარიში რომ არ გავუწიოთ იმ ადამიანს, ვინც დაწყებული 9 აპრილიდან, დაწყებული საბჭოთა წლებიდან ყოველთვის პატრიოტული და ეროვნული ინტერესების დასაცავად იდგა, ამის უფლება მე არა მაქვს და არც თქვენ“, − განაცხადა საქართველოს პრეზიდენტმა“ („საქ.რესპ.“ 29 ივლისი, 1999).GK ჭიათურის მთავარეპისკოპოსი აბრაამი: „არ შეგვიძლია გვერდი ავუაროთ ჩვენი სერბი ძმების ტრაგედიას. იუგოსლავიაში სამხედრო ოპერაციების დაწყებისთანავე სრულიად საქართველოს კათოლიკოს-პატრიარქმა უწმიდესმა და უნეტარესმა ილია II გააკეთა განცხადება და წმიდა სინოდის სახელით თანადგომის წერილით მიმართა სერბეთის პატრიარქს, უწმიდეს პავლეს... გუშინ ჩვენ მოვისმინეთ ჩვენი ძმების გამოსვლები ამ საკითხთან დაკავშირებით. რა შეიძლება ითქვას? რა შეცდომებიც არ უნდა დაშვებულიყო კოსოვოში, სამხედრო ოპერაციების ჩატარება არ შეიძლება განვიხილოთ, როგორც ერთადერთი გამოსავალი. ყველა ჩვენგანისათვის ცხადია, რომ ამ აქციის მსხვერპლი გახდა მშვიდობიანი მოსახლეობა და არა ისინი, ვინც ნებსით თუ უნებლიეთ ხელი შეუწყო ამ ტრაგედიას“ („თბ. სასულიერო აკადემია და სემინარია“. ივლისი, 1999).TK გრიგოლ ჟვანია: „სამწუხაროდ, მაინც არსებობენ საკმაოდ მრავალრიცხოვანი და ხელისუფლების წინააღმდეგ ბრძოლისათვის ყველა საჭირო საშუალებით აღჭურვილი ძალები, რომელთაც არ სურთ არავითარი დადებითის შენიშვნაც კი და ისინი თავიანთი ყოველდღიური საქმიანობით ძნელად გადასალახავ სიძნელეებს უქმნიან ხელისუფლებას და მთლიანად ერს... ხელისუფლების მოწინააღმდეგე ძალთა სამსახურშია ერთობ აქტიური იდეოლოგიური ბრძოლის არსენალი − ზოგიერთი სატელევიზიო არხი, რადიო, განსაკუთრებით კი პრესა... ზოგიერთი სახელმწიფო კაცად წოდებული პიროვნება ყველაფერს აკეთებს საქართველოში ვითარების გამწვავებისათვის, იმისათვის, რომ რაც შეიძლება დაძაბოს ურთიერთობა საქართველოსა და მის დიდ ჩრდილოელ მეზობელ რუსეთს შორის. ისინი თავიანთი სიტყვიერი გამოსვლებისა და პრესის მეშვეობით ამცირებენ და შეურაცხყოფას აყენებენ რუს ერს, ხან ჩრდილოეთის დათვს უწოდებდნენ მას, ხან ურჩხულს. ამ ტიპის „მოღვაწენი“ ხელაღებით უგულებელყოფენ ადვილად შესამჩნევ იმ ფაქტს, რომ თუ დღეს საქართველოს ევროპის ქვეყნებში საპატიო ადგილი უკავია, ამაში თავისი გარკვეული წვლილი რუსეთსაც − მისი მეშვეობით საქართველოს მიწაზე მოსულ მშვიდობიან ორას წელსაც მიუძღვის. რუსი ერის დახმარებით ქართველებმა თავისი პოლიტიკური, ეკონომიკური, კულტურული და მეცნიერული განვითარების ისტორიაში ისეთი ნახტომი გააკეთეს, რომელსაც ჩვენზე მრავალრიცხოვანი არა ერთი და ორი ერი შენატრებდა... არც ისტორიაა მოძრაობა ცალმხრივ ქუჩაზე, და არც ჩვენი ადამიანური მეხსიერებაა მხოლოდ ცუდის, მარტოდენ ნეგატიურის დამტევი. არ შეიძლება წყალში გადავუძახოთ ყველაფერი, მოვსპოთ და გავათახსიროთ ყოველივე, რაც საქართველოსა და რუსეთის თანაარსებობის ორი საუკუნის მანძილზე პოზიტიური მომხდარა ჩვენი ორი ერის ცხოვრებაში. ისტორიული მეხსიერების უმადურობა ძალიან ცუდი მრჩეველია, და რაც მთავარია, ძალიან მყიფე საფუძველია მომავალი წინსვლისა. ხომ არ ვაქციეთ რუსეთიც კი განტევების ვაცად, რადგან საკუთარ თავში არ გვსურს იმის ხილვა, სინამდვილეში რასაც წარმოვადგენთ?!... ხელისუფლებას არა მარტო უნდა ვუკიჟინოთ, არამედ დავეხმაროთ კიდეც ნაკლოვანებათა აღმოფხვრაში. სხვაგვარად აზრს კარგავს ყველაფერი, რადგან ყველანი ერთი ხომალდის მკვიდრნი ვართ და თუ იგი წინააღმდეგობათა ქარიშხალში დაიღუპება, მაშინ დავიღუპებით ყველანი... განა შეუძლია ხელისუფლებას ყავარჯენზე დაყრდნობილი ქვეყნის საკუთარ ფეხებზე მყარად დაყენება, როცა მის წინააღმდეგ სამკვდრო-სასიცოცხლო ბრძოლაშია ჩაბმული 100-ზე მეტი ოპოზიციური პარტია, როცა ხელისუფლების წინააღმდეგ შეუფერხებლად იბრძვის იდეოლოგიური ბრძოლის არსენალის დიდძალი აგრეგატი?“ („საქ. რესპ“. 3 სექტემბერი, 1999).TK თენგიზ კიკაჩეიშვილი: „გვჯერა, რომ ხალხი მხარს დაგვიჭერს იმიტომ, რომ ჩვენ გვაქვს აფხაზეთის სამართლებრივი დაბრუნების ერთდაერთი რეალური პროგრამა, ასევე − კორუფციასთან ბრძოლის შეუვალი პოზიცია და ა.შ... ზვიადიზმი ეროვნული ტენდენციების გამოხატულებაა. ჩვენი ვარაუდით, მომავალ პარლამენტში სულ ორი-სამი პარტია მოხვდება. ესენია: „მოქალაქეთა კავშირი“, აღორძინება“, ჩვენ, ანუ „მრგვალი მაგიდა“ და შეიძლება ედპ“ („საქ. რესპ“. 3 სექტემბერი, 1999).TK ვახტანგ ქუთათელაძე (სახელმწიფო უშიშროების მინისტრი): „ადრეულ სტადიაზე გამოვლენილი და აღკვეთილია სახელმწიფო გადატრიალების მცდელობა. აღძრულია სისხლის სამართლის საქმე პირთა ჯგუფის მიმართ სახელმწიფო ხელისუფლების დამხობისა და ძალაუფლების ხელში ჩაგდების მიზნით შეთქმულების ორგანიზების ფაქტზე... წინასწარი გამოძიებით გამოიკვეთა, რომ შეთქმულების ორგანიზატორია იგორ გიორგაძე. განვლილ პერიოდში მან ქ. მოსკოვში ჩამოაყალიბა საქართველოს და რუსეთის მოქალაქეებისაგან შემდგარი დანაშაულებრივი ჯგუფი, რომლის წევრების აქტიური მონაწილეობითა და მხარდაჭერითაც გეგმავდა საქართველოში სახელმწიფო გადატრიალებისა და ტერორისტული აქტების განხორციელებას... სამხედრო აქციის ხელმძღვანელობა ი. გიორგაძემ დაავალა თავდაცვის სამინისტროს თანამშრომელს გენერალ გუჯარ ყურაშვილს... გეგმის მიხედვით, საქართველოში უნდა შერჩეულიყო „ბოევიკთა“ 300-კაციანი ჯგუფი... ამ რაზმის ჩამოყალიბებასთან დაკავშირებული ორგანიზაციული საკითხების მოგვარება დაევალა ი. გიორგაძესთან დაახლოებულ პირს თემურ პაპუაშვილს... საწყის ეტაპზე, სამხედრო აქცია ითვალისწინებდა კრწანისის რეზიდენციის, სხვა სამთავრობო და სასიცოცხლო მნიშვნელობის ობიექტების ლოკალიზებას. მისი საბოლოო მიზანი იყო საქართველოს პრეზიდენტის, საკანონმდებლო და აღმასრულებელი ხელისუფლების უმაღლეს ხელმძღვანელთა ფიზიკური ლიკვიდაცია... დღევანდელი გადასახედიდან უფრო შინაარსიანად გამოიყურება შეთქმულების მომზადების იდეოლოგიური პროგრამა. მოგეხსენებათ, რომ იგი პარალელურად მიმდინარეობდა რუსეთსა და საქართველოში. ზოგადად იგი ითვალისწინებდა ი. გიორგაძის სახელის რეაბილიტაციას ფართო საზოგადოების თვალში და შეთქმულების განხორციელებისათვის საჭირო მორალურ-ფსიქოლოგიური კლიმატის შექმნას. ამ მიზნით რუსეთსა და საქართველოში გაიშალა ფართო პროპაგანდისტული კომპანია. ქ. მოსკოვში ამ კამპანიას ხელმძღვანელობდა ჟურნალისტი პროხანოვი, ხოლო საქართველოში, ი. გიორგაძის რეკომენდაციით, მის არქიტექტორად მოიაზრებოდა ვალერი კვარაცხელია. მთავარი იდეოლოგიური საყრდენის როლს ასრულებდა საქართველოს ერთიანი კომუნისტური პარტია... საყურადღებოა, რომ საქართველოს „სახალხო-პატრიოტული ძალების“ წარმომადგენლები ი. გიორგაძესთან შეხვედრების საფარად იყენებდნენ რუსეთის კომპარტიის ლიდერს გენადი ზიუგანოვს და სხვა პარტიულ ფუნქციონერებს, რომლებიც ქართველ კოლეგებს პერიოდულად უგზავნიდნენ მიწვევებს პარტიულ ღონისძიებებზე. ასეთი საბაბი გამოიყენეს წლეულს, თებერვალში, როდესაც მოსკოვში მიწვეული ქართული დეპუტაცია „შემთხვევით გამოჩენილი“ თავისუფალი დროის გამოყენების მიზნით ჩავიდა მინსკში, სადაც შეხვდა ი. გიორგაძეს. შეხვედრას ესწრებოდნენ საქართველოს პარლამენტის წევრები: ვახტანგ გოგუაძე, ბორის კაკუბავა და გიორგი ბიჭაშვილი“ („საქ. რესპ“. 12-13 სექტემბერი, 1999).TK ედუარდ შევარდნაძე: „პრეზიდენტის ბრძანებულება, იძულებული ვარ ვთქვა, ბოროტად, მართლაცდა ბოროტად დაირღვა აჭარის ავტონომიურ რესპუბლიკაში, რაც საქართველოს კონსტიტუციის ხელყოფაა. ეს უკვე ყოველგვარ ზღვარს სცილდება. რამდენადაც კარგ ურთიერთობას უნდა ამჟღავნებდეს პირადი შეხვედრისას ან სატელეფონო საუბრების დროს ჩემს მიმართ ავტონომიის ხელმძღვანელი ან პირიქით, მე იძულებული და არა მხოლოდ იძულებული, არამედ ვალდებული ვარ განვაცხადო, რომ პრეზიდენტის ბრძანებულების შეუსრულებლობით ავტონომიის ხელმძღვანელობამ ხელყო საქართველოს კონსტიტუცია, მისი მთლიანობაც კი ეჭვქვეშ დააყენა... ტერიტორიული მთლიანობა არ გახლავთ მხოლოდ გეოგრაფიული ან თუნდაც კულტურული ცნება. იგი, უწინარესად, სახელმწიფოებრივ-სამართლებრივი ცნებაა... საქართველოს 1995 წლის კონსტიტუცია ნათლად განსაზღვრავს, თუ რა განეკუთვნება ცენტრალური ხელისუფლების უეჭველ შეუვალ უფლებამოსილებას. ეს შესანიშნავად იციან იმათმაც, ვინც ასე თავხედურად, უკვე მერამდენედ ხელყო საქართველოს კონსტიტუცია, ანუ ქვეყნის მთლიანობა... რაც შეეხება იმათ, ვინც კვლავინდებურად იმყოფებიან ბათუმის იზოლატორში, ვიმეორებ, კანონის და კონსტიტუციის ყოველგვარი დარღვევით იმყოფებიან ბათუმის იზოლატორში აგერ უკვე 6 წელიწადია, საქართველოს პრეზიდენტმა ისინი შეიწყალა ისევე, როგორც ათასობით სხვა პატიმარი. სასჯელის უმეტესი ნაწილი მათ უკვე მოხდილი ჰქონდათ... კონსტიტუციური სივრცის რღვევა სახელმწიფოს რღვევის დასაწყისია. მე ვალდებული ვარ, ეს დროულად ვამცნო საზოგადოებას და კიდევაც გავაფრთხილო იგი. და კიდევ ერთი: წარმოიდგინეთ რა მოხდება საქართველოში, თუნდაც თეორიულად თუ წარმოვიდგენთ, მომავალ არჩევნებში ასეთი რეჟიმი რომ მოგვევლინოს. რა დარჩება პიროვნებისა და სიტყვის თავისუფლების, ადამიანის უფლებათა დაცვის სისტემისაგან, რომელსაც უამრავი სამთავრობო თუ არასამთავრობო ორგანიზაციები იცავენ. რა დარჩება ქართული დემოკრატიისაგან, რომელიც ევროპამ და მთელმა მსოფლიომ აღიარეს... მე იშვიათად ვმონაწილეობ წინასაარჩევნო დებატებში, თქვენ დამერწმუნებით ამაში, მით უმეტეს, დისკუსიებში ჩემს ოპონენტებთან. დღეს კი სიჩუმე უნდა დავარღვიო და ვკითხო ადამიანის უფლებათა დამცველებს, ტელე და რადიო -პროგრამათა მონაწილეებს (ეს ყველაზე ნაკლებად, სხვათა შორის, პირველ არხს ეხება), ნახევრად ოფიციალურ თუ თავისუფალ პრესას, ბოლოს, ეგრეთ წოდებული ბათუმური ალიანსის პარტიათა წარმომადგენლებს: რატომ ხართ გაჩუმებული? ნუთუ ვერ ხედავთ, რომ ბათუმში ჩადენილი ეს უპრეცედენტო დანაშაული, თუ ის არ დავგმეთ, გზას უხსნის ჯაშუშომანიას, დასმენებს, საქმეების შეთითხვნას, ერთი სიტყვით, გვაბრუნებს წარსულისკენ, ბორკილებით ხელ-ფეხ შეკრულ საზოგადოებისკენ. სინდისი არ მომასვენებდა ეს რომ არ მეთქვა. მე კვლავ ადამიანურად, კაცურად მივმართავ აჭარის ხელმძღვანელს ბატონ ასლან აბაშიძეს: ნუ დაარღვევთ კონსტიტუციას, საქართველოს ერთიანობისა და მთლიანობის უმთავრეს გარანტიას“ („საქ. რესპ“ 12 ოქტომბერი, 1999).TK 1999 წლის 6 ოქტომბერს საქართველო მსოფლიო სავაჭრო ორგანიზაციის წევრი გახდა („საქ. რესპ“ 12 ოქტომბერი, 1999).TK დავით ლანჩავა: „ სიტყვა მოქალაქეობა წარმართული რომის მოგონილია, დიახ, იმ წარმართული რომის, რომელსაც მსოფლიო ბატონობა სურდა და რომლის დროსაც კაცობრიობას მოევლინა მხსნელი. იგივე მოქალაქეები მოამზადებენ ანტიქრისტეს მოსვლას მსოფლიოში... ვაი, რომ წარმართული რომის მიერ მოგონილ მოქალაქეობას ვამჯობინებთ, რომელსაც არანაირი დატვირთვა ჭეშმარიტებისა არ გააჩნია... მე მგონი, ყველას, ვისაც არ უნდა ქართველი ეწეროს (პირადობის დამადასტურებელ დოკუმენტში), უარყოფს თავის ისტორიას, თავის გენს და რცხვენია ქართველობის... მდიდარია ჩვენი ერი, რომელიც იქით ასწავლიდა და დღესაც ასწავლის მსოფლიოს ჭეშმარიტებას და უძღებო შვილებო, გონს მოდით, დაუბრუნდით ეროვნულობას, ტრადიციებს, წინაპართა მიერ დატოვებულ ანდერძებს, თორემ შეჩვენებულნი იქნებით... ვაი, თუ ეს აჟიოტაჟი ერთი მედლის ორი მხარეა, რათა ერის გონება გადაღალონ, ემოციურად დაქანცონ, მოადუნონ და „დააკმაყოფილონ“, რათა „უცებ“ ახალი, ელექტრონული პირადობის მოწმობები „შემოაგდონ“, სადაც ეროვნულობაც ეწერება, სარწმუნოებაც, ფეხის ზომაც და თვალის ფერიც. მაგრამ, ვაი თუ, პირადობის ეს აღმატებული დოკუმენტი კომპიუტერში სატანის სამი ექვსიანით იქნეს კოდირებული. ეს პროცესები, ორი წელია, საბერძნეთში უკვე მიმდინარეობს“ („მრევლი“. N11, 1999).TK გრო-ს (გაერთიანებულ რელიგიათა ორგანიზაცია) დევიზია: „მსოფლიოს რელიგიებზე კონტროლი − მთელს კაცობრიობაზე კონტროლია“. ერთიანი მსოფლიო რელიგია, გაერთიანებული მსოფლიო „ეკლესია“ − უკვე ორასი წელია მასონთა ერთ-ერთი უმთავრესი მიზანია და ამჟამად ძალზე ახლოსაა საბოლოო ორგანიზაციულ გაფორმებამდე: ეს იქნება გაერთიანებულ რელიგიათა ორგანიზაცია, რომელიც ტერიტორიულად აშშ-ში, სან-ფრანცისკოს მახლობლად მდებარე ყოფილ სამხედრო ბაზაზე განლაგდება. გრო-ს ქარტია უკვე დაწერილია... მისი ორგანიზაციული სტრუქტურა 2000 წლისათვის საბოლოოდ ჩამოყალიბდება, ხოლო 2005 წელს სრული ძალით იმოქმედებს. ამ პროექტის შემუშავებაში მონაწილეობენ რომის კათოლიკური ეკლესიის ეპისკოპოსი უილიამ სვინგი, აშშ-ის ეპისკოპალური ეკლესიის კალიფორნიის ეპარქია, გორბაჩოვის ფონდი, თვით აშშ-ის მთავრობა და კათოლიკური ეკლესიის რამდენიმე სხვა ლიდერი, რომლებიც მოქმედებენ ისეთი ცნობილი ეკუმენური ორგანიზაციის ეგიდით, როგორიცაა „რელიგიისა და მშვიდობის საკითხების მსოფლიო კონფერენცია“ („გვირგვინი“. 29-14 დეკემბერი-იანვარი, 1999).TK 19 დეკემბერი წმინდა ნიკოლოზის დღეა. წმინდანი ბავშვთა, ღარიბ-ღატაკთა, უპოვართა და მეზღვაურთა მფარველადაა აღიარებული. მან თავის სიცოცხლეში ბევრი სასწაულით განაცვიფრა ქვეყანა და 343 წლის 19 დეკემბერს მიიცვალა... თბილისში, ჩუღურეთის წმინდა ნიკოლოზის ეკლესიაში ყოველი წლის 19 დეკემბერი ნამდვილ საეკლესიო ზეიმად იქცევა ხოლმე. წლევანდელი წმინდა ნიკოლოზობა საქართველოს „წითელი ჯვრის“ საქველმოქმედო აქციითაც აღინიშნა. ეკლესიის ეზოში გაშლილ სამარხო სუფრაზე ასობით მათხოვარი და უპოვარი ადამიანი მიიპატიჟეს, ისინი, ვისთვისაც შიმშილი და სიცივე დაუძლეველ პრობლემადაა ქცეული. აქციის მომწყობნი აღნიშნავენ, რომ სუფრასთან ბევრად მეტი ადამიანი მოვიდა, ვიდრე გათვალისწინებული იყო... მათხოვრებმა ერთმანეთს ლუკმა გაუყვეს... ბოლოს ილოცეს და წმინდა ნიკოლოზს მადლი შესწირეს. ისინი დარწმუნებულნი იყვნენ, რომ იმდღევანდელი მასპინძლები, მათ სწორედ წმინდანმა გამოუგზავნა („გვირგვინი“. 29-14 დეკემბერი-იანვარი, 1999).TK რუსეთის საპარლამენტო არჩევნებში, რომელიც 19 დეკემბერს გაიმართა, მონაწილეობა მიიღო ამომრჩეველთა 60-მა პროცენტმა. მიმომხილველთა აზრით, მოსახლეობის აქტიურობა წინა არჩევნებთან შედარებით დაბალი იყო („გვირგვინი“. 29-14 დეკემბერი-იანვარი, 1999).TK რუსული მასმედიის დემოკრატიული ნაწილი ფრიად კმაყოფილი დარჩა სამთავრობო ბლოკის „ედინსტვოს“ დიდი წარმატებით. ამ ექვსი თვის წინ შექმნილმა ბლოკმა ყველა მოლოდინს გადააჭარბა და არჩევნებში 23,54 პროცენტი დააგროვა. ასევე მოულოდნელი აღმოჩნდა კირიენკოს მიერ შექმნილი „მემარჯვენე ძალთა კავშირის“ გამარჯვება. აღნიშნულმა კავშირმა 8,72 პროცენტი მიითვალა („გვირგვინი“. 29-14 დეკემბერი-იანვარი, 1999).TK რუსეთის დუმის არჩევნებს მთელი მსოფლიო ადევნებდა თვალს. 1500 უცხოელი დამკვირვებელი უშუალოდ არჩევნების მსვლელობას სწავლობდა. უცხოელ დამკვირვებელთა აზრით, დარღვევების მიუხედავად, არჩევნები დემოკრატიულად ჩატარდა („გვირგვინი“. 29-14 დეკემბერი-იანვარი, 1999).TK 2000 წლის ზაფხულში რუსეთის საპრეზიდენტო პოსტისთვის მარათონში მონაწილეობის სურვილი უკვე გამოთქვეს: ვლ.პუტინმა, ევგ.პრიმაკოვმა, გრ.იავლინსკიმ და ჟირინოვსკიმ („გვირგვინი“. 29-14 დეკემბერი-იანვარი, 1999).TK თბილისში ვიზიტად მყოფი დსთ-ს გენერალური მდივნის იაროვისა და საქართველოს პრეზიდენტის შეხვედრა, როგორც ყოველთვის, ამჯერადაც დახურულ კარს მიღმა მიმდინარეობდა. შეხვედრის შემდეგ ცნობილი გახდა, რომ ედუარდ შევარდნაძე მონაწილეობას მიიღებს დსთ-ს იანვრის სამიტში და „კოლეგებს“ შეახსენებს დსთ-ს იმ გადაწყვეტილებებს, რომლებიც აფხაზეთის საკითხის მოგვარებას ეხებოდა („გვირგვინი“. 29-14 დეკემბერი-იანვარი, 1999).TK დღესდღეობით, საქართველოს დიპლომატიური ურთიერთობა 113 ქვეყანასთან აქვს დამყარებული, 20 სახელმწიფოსთან კონსულტაციები მიმდინარეობს. საზღვარგარეთის ხელისუფლებებთან უკვე დადებულია 1000-მდე ხელშეკრულება („გვირგვინი“. 29-14 დეკემბერი-იანვარი, 1999).TK საქართველო ამჟამად არ არის დამოკიდებული რომელიმე ერთი ქვეყნის ბაზარზე. მისი სავაჭრო არეალი ფართოა. მისი სავაჭრო პარტნიორები არიან ამერიკის შეერთებული შტატები, თურქეთი, რუსეთი, გერმანია, აზერბაიჯანი, დიდი ბრიტანეთი, საფრანგეთი, სომხეთი, უკრაინა, საბერძნეთი („გვირგვინი“. 29-14 დეკემბერი-იანვარი, 1999).TK 19 დეკემბერს რუსეთმა თავისი ახალი პარლამენტი აირჩია. არჩევნების სენსაციად იქცა ეგრეთწოდებული „სამთავრობო“ პარტიის „ედინსტვოს“ გამარჯვება. იგი თავის მიერ მოპოვებული ხმების რაოდენობით რუსეთის ყველაზე ძლიერ, კომუნისტურ პარტიას ამოუდგა გვერდით. მოხდა კიდევ ერთი, ევროპელთათვის დამაიმედებელი ფაქტიც, − ხუთპროცენტიანი ბარიერი გადალახა რუსეთის მემარჯვენე ძალთა გაერთიანებამაც... დღეს, არჩევნებიდან ათი დღის შემდეგ, დასავლეთი გამარჯვებულ სამთავრობო გაერთიანებას, უბრალოდ „ომის პარტიას“ უწოდებს და აცხადებს, რომ მან გამარჯვებას სწორედ ჩეჩნეთში წარმოებული ომით მიაღწია. გაერთიანების ლიდერი, პრემიერი პუტინი მიიჩნევს, რომ ჩეჩნეთის ომი, რომელსაც რუსი პოლიტიკოსები ტერორისტების შემუსვრის ოპერაციას უწოდებენ, მხოლოდ და მხოლოდ რუსეთის შინაური საქმეა და მის მოსაგვარებლად უცხოეთის ჭკუის დარიგებას არ საჭიროებს („გვირგვინი“. 29-14 დეკემბერი-იანვარი, 1999).TK ალექსანდრე ჩახვაშვილი (თბილისის სასულიერო სემინარიის სტუდენტი): „წმინდა ნინომ უფლის შეწევნით და ძალით, ღმრთისმშობლის ხილვით განძლიერებულმა, ვაზის ჯვრით ხელში სასოებით მლოცველმა, დაამხო კერპნი არმაზის, გაცის და გაიმის, ამით დაამარცხა და ამხილა სატანის საქმენი... ეს ის კერპები იყვნენ, რომელთაც ყოველგვარ შესაწირავთან ერთად ჩვილ ბავშვებს, ქალწულებს თუ ჭაბუკებს სწირავდნენ. ბნელეთის ძალებით გონებადაბნელებული ქართველობა, ყოველივე ამას, ჩვეულებრივ, ღმერთის თუ ღმერთების თაყვანისცემის რიტუალად თვლიდა. რა იყო ეს, თუ არა სატანის მიერ ჩვენი წარმართი წინაპრების და შთამომავლობის საბოლოო დაღუპვის ცდა?... მთელი ქართველობა, დღემდე ვრაცხავთ მოციქულთა სწორს, წმინდა ნინოს, ქართველთა განმანათლებლად. ნათელ გზას შემდგარი საქართველო და ქართველობა, მიუხედავად მრავალი ცთუნებისა თუ ძალადობისა არ სტოვებდა დიად ნათელს − უფლისა ჩვენისა იესუ ქრისტესი. კერპთაყვანისმცემლობას, ცეცხლთაყვანისმცემლობას, მაჰმადიანობას და სხვა მრავალ ბოროტისეულს, ახლოს არ იკარებდნენ ერთხელ სინათლით შემოსილი ჩვენი წინაპრები... აწ ზეციური საქართველოს ბინადართ და მთლიანად მთელ ერს, თავის დროზე, აზრადაც არ მოსვლიათ ქანდაკებები ანუ მოცულობითი გამოსახულებანი დაედგათ უფლისათვის, ღმრთისმშობლისათვის, ზეციური საქართველოს მკვიდრთათვის. გულუბრყვილობა იქნება იმის გაფიქრება − გელათის, სვეტიცხოვლის, ჯვრის, კუმურდოს, ალავერდის და სხვა მრავალთა აღმშენებელ ერს გასჭირვებოდა უბრალო კონსტრუქციის დადგმა ქანდაკების სახით. მიზეზი ქანდაკთა უარყოფისა იყო კერპთაყვანისმცელობისკენ დაცემის და აქედან სიბნელეში შთაფლვის უარყოფა... დღეს მთელი ქართველობა შეგნებულად თუ შეუგნებლად მიილტვის ქრისტიანულ-მართლმადიდებლური სარწმუნოებისაკენ. სატანისეულ სიბნელეს ჩვენი სულიდან ნელ-ნელა, მაგრამ მტკიცედ და კანონზომიერად სდევნის ჭეშმარიტი სულის ნათელი ღმრთისა ჩვენისა... ჭეშმარიტი სარწმუნოების ზიარების სურვილით ანთებულ ჩვენს ხალხს სატანა თვით სარწმუნოებაში უგებს მახეს. სულიერი სინათლით თვალმოჭრილთ აგდებს ეგრეთწოდებულ „რასკოლნიკთა“ ცთუნებაში, სექტანტური, კრიშნაიდურ მოძღვრების ხიბლში და კიდევ, საცთურად, თვით კერპების შემმუსვრელის, წმინდა ნინოს სკულპტურის დადგმის სურვილს აღუძრავს; აღუძრავს სურვილს მონუმენტური ქანდაკე-ნაგებობა-ანსამბლებით, ვითომცდა განადიდოს წმინდა მეფე დავით აღმაშენებელი, წმინდა მოწამე თევდორე, მეფე დიმიტრი თავდადებული და მრავალი სხვა; აღუძრავს სურვილს ცხრა აპრილს წამებულთ აუგონ ბომონი-მემორიალი“ („საქ. ქრისტეანული კულტურა“. N 2, 1999).TK („საქ. ქრისტეანული კულტურა“. N 2, 1999).TK დეკანოზი ალექსანდრე ჩახვაშვილი: „სიმბოლო-გამოსახულებებს, ქანდაკებებს და ნაგებობებს ძველთაგანვე განსაკუთრებული მისტიურ-ყოფითი მნიშვნელობა ენიჭებოდა და დღესაც არ უნდა კარგავდეს იმ აზრს, რომ ეს სიმბოლოები ჩვენი ცხოვრებისთვის, გარემოსთვის და მომავლისთვის მრავალი უბედურების მომტანია. ყველას გვახსოვს თუ როგორ დაეცა, აწ თავისუფლების მოედანზე, ლენინის უდიდესი მონუმენტი... მაგრამ ორთაჭალგესის ნაგებობის ფასადიდან კვლავ გვახსენებს თავს ადამიანთა მტარვალი ლენინის ბარელიეფი; საქართველოს გერბი წმინდა გიორგის გამოსახულებითაა დამშვენებული... წიწამური! იქ სადაც დაიღვარა მოწამებრივი სისხლი დიდი ილიასი 1907 წელს − წმინდა ნიშნად აღიმართა ჯვარი ნაკურთხი. დღეს, იმავე ადგილზე, აღმართულია ყველასთვის ნაცნობი და გათავისებული ობელისკი ილიას ბარელიეფით. ეს გათავისება ცრუ და დამღუპველია. ეს ობელისკი ჯვრის უარყოფის ტოლფასია, ხოლო ჯვრის უარყოფა ზეიმია ეშმაკისა და წმინდა ილიას მკვლელობისა... საჭიროა აღდგეს ჯვარი, რათა გარდმოვიდეს უფლის წყალობა და შენდობა წიწამურზე მომხდარი დიდი ღალატისა“ („საქ. ქრისტეანული კულტურა“. N 2, 1999).TK ზვიად მიქელაძე: „ჩემი აზრით, 9 აპრილი ერთდროულად იყო ქართველი ხალხის უდიდესი გამარჯვებისა და უდიდესი ტრაგედიის დღე... ტრაგედიამ დაქსაქსა ეროვნული ძალები. მანამდე თუ ჩვენი ერთადერთი მტერი საბჭოთა რუსეთი იყო, 9 აპრილის შემდგომ ერთმანეთს დავუპირისპირდით და თითქოს დღითიდღე უფრო ვიძულებდით ერთურთს... იოანე-ზოსიმეს მიერ ნაწინასწარმეტყველები კიდევ ერთი კუთხიდანაა საინტერესო: 1992 წლის 7 მარტიდან 666-ე დღე კვლავაც ემთხვევა 1994 წლის 1 იანვარს (გავიხსენოთ ისიც, რომ 1990 წლის მაისიდან, „მრგვალი მაგიდის“ შექმნიდან, 1992 წლის 7 მარტი იყო აგრეთვე 666-ე დღე)... ბატონმა ზვიად გამსახურდიამ იცოცხლა ზუსტად 19 999 დღე, ანუ ზუსტად 657 თვე. იგი გარდაიცვალა თავისი უკანასკნელი დაბადების დღიდან ზუსტად მე-9 თვეს. თუ 657-ს გავყოფთ 9-ზე, მივიღებთ 73-ს, ანუ გამოდის, რომ ბატონმა ზვიად გამსახურდიამ იცოცხლა ზუსტად 9-ჯერ 73 თვე. თავისთავად 73 თვე შედგება ზუსტად 2222 დღისაგან. გამოდის, რომ ბატონ ზვიადს უცოცხლია ზუსტად 9-ჯერ 2222 დღე, რაც 19 998 შეადგენს, ხოლო 1993 წლის 31 დეკემბრის ღამის 1-2 საათი მისთვის იყო უკანასკნელი 19 999-ე დღე... ყოველივე, რაც აცხადდა, დამოკიდებულია კოსმიურ სამყაროსთან, რომელიც, თავის მხრივ, შედგება უამრავი ვარსკვლავისა და პლანეტისგან. ასტროლოგიურ მეცნიერებას ბატონი ზვიად გამსახურდიაც აღიარებდა. იგი ამბობდა, რომ არ შეიძლება ღმერთის მიერ შექმნილი ამხელა სამყარო იყოს უსისტემო და ყოველგვარ ლოგიკას მოკლებული. ამიტომაც ღმერთმა შექმნაო ეს ვარსკვლავები. ამის მაგალითად ბატონ ზვიადს მოჰყავს ეპიზოდი „ვეფხისტყაოსნიდან“, სადაც ავთანდილი მზეს მიმართავს. ბატონ ზვიადის განმარტებით, მზე ამ შემთხვევაში წარმოადგენს არა პლანეტას, არამედ ღმერთს... ზოდიაქოს 12 ნიშნის მიხედვით, ადამიანთა კატეგორია 12 ჯგუფად იყოფა. თორმეტივე ნიშნის მატარებელს თავისებური მისია აქვს დაკისრებული. თუ ამ კუთხით ვიმსჯელებთ, ჩემი აზრით, შემთხვევითი არ უნდა იყოს, რომ ბატონ ზვიად გამსახურდიას ზოდიაქოს ნიშანი იყო ვერძი“ („არჩევანი“. N 3, 1999).TK


+995 577 54 02 70 4 დღე 22:20:05 https://www.swoop.ge/offers/248376/auzis-saunis-jakuzis-da-trenajorebis-1-dghiani-ulimito-abonementi-40-larad-vakis-sacurao-auzisgan